PATVIRTINTA

Lietuvos Respublikos ekonomikos ir inovacijų ministro

2015 m. gruodžio 9 d. įsakymu Nr. 4-778

**2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 5 PRIORITETO „APLINKOSAUGA, GAMTOS IŠTEKLIŲ DARNUS NAUDOJIMAS IR PRISITAIKYMAS PRIE KLIMATO KAITOS“**

**PRIEMONĖS NR. 05.4.1-LVPA-V-812 „NACIONALINIŲ TURIZMO MARŠRUTŲ, TRASŲ IR PRODUKTŲ RINKODARA BEI TURIZMO ŽENKLINIMO INFRASTRUKTŪROS PLĖTRA“**

**PROJEKTŲ FINANSAVIMO SĄLYGŲ APRAŠAS NR. 1**

**I SKYRIUS**

**BENDROSIOS NUOSTATOS**

1. 2014–2020 metų Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ priemonės Nr. 05.4.1-LVPA-V-812 „Nacionalinių turizmo maršrutų, trasų ir produktų rinkodara bei turizmo ženklinimo infrastruktūros plėtra“ projektų finansavimo sąlygų apraše Nr. 1 (toliau – Aprašas) nustatomi reikalavimai, kuriais turi vadovautis pareiškėjai, rengdami ir teikdami paraiškas finansuoti iš Europos Sąjungos struktūrinių fondų lėšų bendrai finansuojamus projektus (toliau – paraiška) pagal 2014–2020 metų Europos Sąjungos fondų investicijų veiksmų programos, patvirtintos Europos Komisijos 2014 m. rugsėjo 8  d. įgyvendinimo sprendimu, kuriuo patvirtinami tam tikri „2014–2020 metų Europos Sąjungos fondų investicijų veiksmų programos“ elementai, kad, siekiant investicijų į ekonomikos augimą ir darbo vietų kūrimą tikslo, iš Europos regioninės plėtros fondo, Sanglaudos fondo, Europos socialinio fondo ir specialaus asignavimo Jaunimo užimtumo iniciatyvai būtų teikiama parama Lietuvos Respublikai (apie nurodytą sprendimą Europos Komisija pranešė dokumentu Nr. C(2014)6397) (toliau – Veiksmų programa), 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ priemonės Nr. 05.4.1-LVPA-V-812 „Nacionalinių turizmo maršrutų, trasų ir produktų rinkodara bei turizmo ženklinimo infrastruktūros plėtra“ (toliau – Priemonė) finansuojamas veiklas, iš Europos Sąjungos struktūrinių fondų lėšų bendrai finansuojamų projektų (toliau – projektai) vykdytojai, įgyvendindami pagal Aprašą finansuojamus projektus, taip pat institucijos, atliekančios paraiškų vertinimą, atranką ir projektų įgyvendinimo priežiūrą.

*Punkto pakeitimai:*

*Nr.* [*4-328*](https://www.e-tar.lt/portal/legalAct.html?documentId=70b90e20655d11e8ac27abd8fa093003)*, 2018-06-01, paskelbta TAR 2018-06-01, i. k. 2018-09005*

2. Aprašas yra parengtas atsižvelgiant į:

2.1. 2014–2020 m. Europos Sąjungos fondų investicijų veiksmų programos prioriteto įgyvendinimo priemonių įgyvendinimo planą ir Nacionalinių stebėsenos rodiklių skaičiavimo aprašą, patvirtintus Lietuvos Respublikos ekonomikos ir inovacijų ministro 2014 m. gruodžio 19 d. įsakymu Nr. 4-933 „Dėl 2014–2020 m. Europos Sąjungos fondų investicijų veiksmų programos prioriteto įgyvendinimo priemonių įgyvendinimo plano ir Nacionalinių stebėsenos rodiklių skaičiavimo aprašo patvirtinimo“ (toliau – Priemonių įgyvendinimo planas);

2.2. Projektų administravimo ir finansavimo taisykles, patvirtintas Lietuvos Respublikos finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo“ (toliau – Projektų taisyklės);

2.4. 2014–2020 metų Europos Sąjungos fondų investicijų veiksmų programos stebėsenos rodiklių skaičiavimo aprašą, patvirtintą Lietuvos Respublikos finansų ministro 2014 m. gruodžio 30 d. įsakymu Nr. 1K-499 „Dėl 2014-2020 metų Europos Sąjungos fondų investicijų veiksmų programos stebėsenos rodiklių skaičiavimo aprašo patvirtinimo“ (toliau – Veiksmų programos stebėsenos rodiklių skaičiavimo aprašas);

2.5. Rekomendacijas dėl projektų išlaidų atitikties Europos Sąjungos struktūrinių fondų reikalavimams, patvirtintas Žmogiškųjų išteklių plėtros veiksmų programos, Ekonomikos augimo veiksmų programos, Sanglaudos skatinimo veiksmų programos ir 2014–2020 metų Europos Sąjungos fondų investicijų veiksmų programos valdymo komitetų 2014 m. liepos 4 d. protokolu Nr. 34 (su vėlesniais pakeitimais) ir paskelbtas Europos Sąjungos struktūrinių fondų svetainėje www.esinvesticijos.lt (toliau – Rekomendacijos dėl projektų išlaidų atitikties Europos Sąjungos struktūrinių fondų reikalavimams).

*Papildyta papunkčiu:*

*Nr.* [*4-328*](https://www.e-tar.lt/portal/legalAct.html?documentId=70b90e20655d11e8ac27abd8fa093003)*, 2018-06-01, paskelbta TAR 2018-06-01, i. k. 2018-09005*

3. Apraše vartojamos sąvokos suprantamos taip, kaip jos apibrėžtos Aprašo 2 punkte nurodytuose teisės aktuose, Atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos struktūrinių fondų investicijų veiksmų programą, taisyklėse, patvirtintose Lietuvos Respublikos Vyriausybės 2014 m. birželio 4 d. nutarimu Nr. 528 „Dėl atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos struktūrinių fondų investicijų veiksmų programą“ (toliau – Atsakomybės ir funkcijų paskirstymo tarp institucijų taisyklės), ir 2014–2020 metų Europos Sąjungos fondų investicijų veiksmų programos administravimo taisyklėse, patvirtintose Lietuvos Respublikos Vyriausybės 2014 m. spalio 3 d. nutarimu Nr. 1090 „Dėl 2014–2020 metų Europos Sąjungos fondų investicijų veiksmų programos administravimo taisyklių patvirtinimo“ (toliau – Veiksmų programos administravimo taisyklės).

4. Apraše vartojamos kitos sąvokos:

4.1. **Atsakingas turizmas** – turizmo rūšis, skatinanti optimaliai naudoti išteklius, išsaugant gamtos išteklius ir biologinę įvairovę, gerbti turistus priimančių bendruomenių sociokultūrinį autentiškumą, išsaugant jų nekilnojamąjį ir gyvąjį kultūros paveldą bei tradicines vertybes, prisidėti prie tarpkultūrinio supratimo ir tolerancijos, palaikyti gyvybingas ir ilgalaikes ekonomines veiklas, duodančias socialinę ir ekonominę naudą visoms dalyvaujančioms interesų grupėms, skatinti vietovei tinkamiausias turizmo formas ir panašiai.

4.2. **Biudžetinė įstaiga** – sąvoka apibrėžta Lietuvos Respublikos biudžetinių įstaigų įstatymo 2 straipsnyje.

4.3. **E**. **rinkodara** – iš anksto suplanuota, vykdymo trukme ir biudžetu apibrėžta konkreti e. rinkodaros veikla (pvz., internetinė svetainė, programa ir pan.), kuri yra nukreipta į turizmo įvaizdžio formavimą ir gerinimą, informavimą apie turizmo galimybes ar turizmo produktų pardavimo skatinimą tikslinėse rinkose.

4.4. **Gamtos paveldo objektai** – tai vandens telkiniai ir jų pakrantės, gyvūnija, rekreaciniai miškai, rekreacinės ir saugomos teritorijos bei saugomi kraštovaizdžio objektai, kurių vertybės sudaro galimybes naudoti juos įvairioms turizmo rūšims.

4.5. **Kompleksinės turizmo rinkodaros priemonės užsienio rinkose** – per paslaugų teikėjus atvykstamojo turizmo rinkose įgyvendinamų turizmo rinkodaros priemonių (reklama žiniasklaidos priemonėse, elektroninė rinkodara (toliau – e. rinkodara), reklaminės kampanijos, organizavimas ir (ar) dalyvavimas parodose bei renginiuose, viešinimo veiklos (seminarai, pranešimai spaudai, naujienlaiškiai), informacijos sklaida, konsultacinė veikla, turizmo rinkos analizių rengimas) visuma, skirta Lietuvos atvykstamajam turizmui skatinti ir nacionaliniams turizmo maršrutams, trasoms bei prioritetiniams turizmo produktams pristatyti.

4.6. **Kultūros paveldo objektai** – tai archeologijos, istorijos, meno, mokslo ir technikos, urbanistikos paveldo objektai, folkloras, kulinarija, tradicijos ir liaudies amatai, šiuolaikiniai meno kūriniai ir mokslo laimėjimai, kolekcijos, kiti kultūros objektai ir saugomos teritorijos, kurių vertybės sudaro galimybes naudoti juos įvairioms turizmo rūšims.

4.7. **Nacionaliniai turizmo maršrutai ir trasos** – maršrutai ir trasos, kurie įvardyti nacionalinio lygmens strateginiuose turizmo planavimo ir specialiuosiuose teritorijų planavimo dokumentuose (Lietuvos turizmo plėtros 2014–2020 metų programos įgyvendinimo 2015–2017 metų veiksmų plane, patvirtintame Lietuvos Respublikos ūkio ministro 2014 m. spalio 10 d. įsakymu Nr. 4-724 „Dėl Lietuvos turizmo plėtros 2014–2020 metų programos įgyvendinimo 2015–2017 metų veiksmų plano patvirtinimo“ (toliau – 2015–2017 m. veiksmų planas), Lietuvos turizmo plėtros 2014–2020 metų programos įgyvendinimo 2018–2020 metų veiksmų plane, patvirtintame Lietuvos Respublikos ūkio ministro 2017 m. gruodžio 27 d. įsakymu Nr. 4-721 „Dėl Lietuvos turizmo plėtros 2014–2020 metų programos įgyvendinimo 2018–2020 metų veiksmų plano patvirtinimo“ (toliau – 2018–2020 m. veiksmų planas), Nacionalinių vandens turizmo trasų specialiajame plane, patvirtintame Lietuvos Respublikos ūkio ministro 2009 m. vasario 23 d. įsakymu Nr. 4-67 „Dėl Nacionalinių vandens turizmo trasų specialiojo plano patvirtinimo“, Nacionalinio lygmens autoturizmo specialiajame plane, patvirtintame Lietuvos Respublikos ūkio ministro 2009 m. vasario 23 d. įsakymu Nr. 4-68 „Dėl Nacionalinio lygmens autoturizmo specialiojo plano patvirtinimo“ ir kt.).

*Punkto pakeitimai:*

*Nr.* [*4-328*](https://www.e-tar.lt/portal/legalAct.html?documentId=70b90e20655d11e8ac27abd8fa093003)*, 2018-06-01, paskelbta TAR 2018-06-01, i. k. 2018-09005*

4.8. **Saugomos teritorijos** – sąvoka apibrėžta Lietuvos Respublikos saugomų teritorijų įstatymo 2 straipsnio 32 dalyje.

*Papildyta papunkčiu:*

*Nr.* [*4-328*](https://www.e-tar.lt/portal/legalAct.html?documentId=70b90e20655d11e8ac27abd8fa093003)*, 2018-06-01, paskelbta TAR 2018-06-01, i. k. 2018-09005*

4.9. **Turistas** – sąvoka apibrėžta Lietuvos Respublikos turizmo įstatymo 2 straipsnio 29 dalyje.

*Papildyta papunkčiu:*

*Nr.* [*4-328*](https://www.e-tar.lt/portal/legalAct.html?documentId=70b90e20655d11e8ac27abd8fa093003)*, 2018-06-01, paskelbta TAR 2018-06-01, i. k. 2018-09005*

4.10. **Turizmo rinkodaros priemonė** – sąvoka apibrėžta Veiksmų programos stebėsenos rodiklių skaičiavimo apraše (rodiklio kodas P. S.337).

*Punkto numeracijos pakeitimas:*

*Nr.* [*4-328*](https://www.e-tar.lt/portal/legalAct.html?documentId=70b90e20655d11e8ac27abd8fa093003)*, 2018-06-01, paskelbta TAR 2018-06-01, i. k. 2018-09005*

4.11. **Unikalus vartotojas** – fizinis asmuo, kuris prisijungęs unikaliu interneto protokolo (IP) adresu, pasinaudojo sukurta e. rinkodaros priemone.

*Punkto numeracijos pakeitimas:*

*Nr.* [*4-328*](https://www.e-tar.lt/portal/legalAct.html?documentId=70b90e20655d11e8ac27abd8fa093003)*, 2018-06-01, paskelbta TAR 2018-06-01, i. k. 2018-09005*

5. Priemonės įgyvendinimą administruoja Lietuvos Respublikos ekonomikos ir inovacijų ministerija (toliau – Ministerija) ir viešoji įstaiga Lietuvos verslo paramos agentūra (toliau – įgyvendinančioji institucija).

6. Pagal Priemonę teikiamo finansavimo forma – negrąžinamoji subsidija*.*

7. Projektų atranka pagal Priemonę bus atliekama valstybės projektų planavimo būdu.

8. Pagal Aprašą projektams įgyvendinti numatoma skirti iki 10 926 626 Eur (dešimties milijonų devynių šimtų dvidešimt šešių tūkstančių šešių šimtų dvidešimt šešių eurų), iš kurių iki 9 250 706 Eur (devynių milijonų dviejų šimtų penkiasdešimt tūkstančių septynių šimtų šešių eurų) – Europos Sąjungos (toliau – ES) struktūrinių fondų (Europos regioninės plėtros fondo) lėšos, iki 1 675 920 Eur (vieno milijono šešių šimtų septyniasdešimt penkių tūkstančių devynių šimtų dvidešimt eurų) – Lietuvos Respublikos valstybės biudžeto lėšos.

9. Priemonės tikslas – didinti kultūros ir gamtos paveldo objektų lankomumą ir žinomumą.

10. Pagal Aprašą remiama veikla – nacionalinių turizmo maršrutų, turizmo trasų ir prioritetinių turizmo produktų, apimančių kultūros ir gamtos paveldo objektus, rinkodara.

11. Pagal Apraše nurodytas remiamas veiklas valstybės projektų sąrašus numatoma sudaryti 2016 metų I ketvirtį, 2018 metų II ketvirtį ir 2020 m. I ketv. Valstybės projektų sąraše (-uose) nurodomas paraiškų finansuoti projektą pateikimo įgyvendinančiajai institucijai terminas – ne ilgesnis nei iki 2020 m. kovo 20 d. Jeigu sudaromas rezervinių valstybės projektų sąrašas, iš jo projektai į valstybės projektų sąrašą perkeliami ne vėliau kaip iki 2020 m. balandžio 30 d., nurodant paraiškų finansuoti projektus pateikimo įgyvendinančiajai institucijai terminą – ne ilgesnį nei iki 2020 m. birželio 30 d.

*Punkto pakeitimai:*

*Nr.* [*4-328*](https://www.e-tar.lt/portal/legalAct.html?documentId=70b90e20655d11e8ac27abd8fa093003)*, 2018-06-01, paskelbta TAR 2018-06-01, i. k. 2018-09005*

**II SKYRIUS**

**REIKALAVIMAI PAREIŠKĖJAMS IR PARTNERIAMS**

12. Pagal Aprašą galimas pareiškėjas yra VšĮ „Keliauk Lietuvoje“. Galimi partneriai yra biudžetinės įstaigos, viešieji juridiniai asmenys, kurių savininko (dalininko) teises ir pareigas įgyvendina biudžetinė įstaiga.

14. Pareiškėjas (projekto vykdytojas) ir partneris (-iai) turi būti pajėgūs tinkamai ir laiku įgyvendinti projektą ir atitikti jiems keliamus reikalavimus, išdėstytus Aprašo 1 priedo 5 punkte.

15. Partnerio įtraukimo į projektą būtinumas turi būti pagrįstas paraiškoje. Prie paraiškos turi būti pridedama jungtinės veiklos (partnerystės) sutarties kopija, kurioje turi būti nustatytos šalių prievolės ir atsakomybė už iš finansavimo lėšų įsigytą ir (ar) sukurtą turtą ir jo priežiūrą bei turto priežiūrai reikalingų investicijų užtikrinimą.

16. Pareiškėjas (projekto vykdytojas) yra atsakingas už projekto įgyvendinimą.

**III SKYRIUS**

**PROJEKTAMS TAIKOMI REIKALAVIMAI**

17. Projektas turi atitikti Projektų taisyklių III skyriaus dešimtajame skirsnyje nustatytus bendruosius reikalavimus.

18. Projektas turi atitikti šiuos specialiuosius projektų atrankos kriterijus, patvirtintus 2014–2020 metų Europos Sąjungos fondų investicijų veiksmų programos stebėsenos komiteto 2015 m. birželio 18 d. nutarimu Nr. 44P-5.1(7) ir 2018 m. gegužės 3 d. protokoliniu sprendimu Nr. 44P-2(32):

18.1. Projektu prisidedama prie 2015–2017 m. veiksmų plano įgyvendinimo (vertinama, ar planuojami įgyvendinti projektai atitinka bent vieną iš šių 2015–2017 m. veiksmų plane numatytų veiksmų: vykdyti Lietuvos turizmo rinkodarą socialiniuose tinklalapiuose; atnaujinti, optimizuoti ir palaikyti svetaines www.lithuania.travel, www.lietuvosmarsrutai.eu ir vykdyti elektroninės rinkodaros priemones; vykdyti turizmo reklamos kampanijas ir atstovavimą turizmo srityje, dalyvauti tarptautinėse turizmo parodose, organizuoti B2B renginius, verslo misijas, pažintinius turus žurnalistams ir kelionių organizatoriams; išleisti turizmo produktus pristatančius ir įvaizdį gerinančius leidinius; sukurti turizmo objektų, maršrutų ir trasų ženklinimo sistemą (informaciniai stendai, ženklai, užrašai, nuorodos ir kt.); projektuoti, gaminti ir įrengti informacinius turizmo ženklus (didžiuosius informacinius ženklus prie svarbiausių turizmo objektų); vykdyti kultūrinio turizmo maršrutų – kultūros kelių, apimančių reikšmingiausius Lietuvos kultūros paveldo objektus, rinkodarą; įgyvendinti vietinio turizmo rinkodaros priemones (el. rinkodara, lauko, radijo, TV reklama, pranešimai spaudai ir kt.). Šis kriterijus taikomas projektams, kurių paraiškos finansavimui gauti pateiktos iki 2015–2017 m. veiksmų plano galiojimo termino pabaigos.

18.2. Projektas turi prisidėti prie atsakingo turizmo skatinimo kultūros ir gamtos paveldo objektuose (vertinama, ar projekto veiklomis bus išskiriamas (akcentuojamas) bent vienas atsakingo turizmo aspektas (pvz., optimaliai naudoti išteklius – išsaugoti gamtos išteklius ir biologinę įvairovę, gerbti turistus priimančių bendruomenių sociokultūrinį autentiškumą – išsaugoti jų nekilnojamąjį ir gyvąjį kultūros paveldą bei tradicines vertybes, prisidėti prie tarpkultūrinio supratimo ir tolerancijos, palaikyti gyvybingas ir ilgalaikes ekonomines veiklas, duodančias socialinę ir ekonominę naudą visoms dalyvaujančioms interesų grupėms, skatinti vietovei tinkamiausias turizmo formas ir pan.).

18.3. Projektu numatoma pasiekti ne mažesnį nei 5 procentų e. rinkodaros priemonių unikalių vartotojų skaičiaus augimą per 1 metus nuo projekto veiklų įgyvendinimo pradžios (vertinama, ar paraiškoje numatytas pakankamas unikalių vartotojų skaičiaus augimas. Unikalių vartotojų skaičiavimo būdas priklausys nuo e. rinkodaros priemonės. Pavyzdžiui, internetinių puslapių kūrimo atveju bus skaičiuojami unikalūs vartotojai ir jų praleistas laikas naršant puslapyje, mobiliųjų aplikacijų kūrimo atveju – atsisiuntimų skaičius, naujienlaiškių atveju – prenumeratorių, peržiūrų skaičius; socialinių tinklų atveju – sekėjų (angl. „followers“), interakcijų (bet koks vartotojo veiksmas socialiniame tinkle – peržiūros, komentarai, vertinimai ir t. t.) skaičius ir pan.).

18.5. Projektas prisideda prie 2018–2020 m. veiksmų plano įgyvendinimo (vertinama, ar projekto veiklos atitinka 2018–2020 m. veiksmų plano 1 tikslo „Plėtoti turizmo infrastruktūrą ir gerinti paslaugų kokybę“ 1.2 uždavinio „Kurti ir populiarinti turizmo maršrutus, kultūros kelius, turizmo trasas“ 1.2.1.9 veiksmą „Lietuvos vietinio ir atvykstamojo turizmo rinkodaros ir reklamos priemonių (lauko, radijo, TV reklama, straipsniai, pranešimai spaudai, reklamos kampanijos, TV ir turinio rinkodara, dalyvavimas tarptautinėse ir regioninėse turizmo parodose, renginių, verslo misijų organizavimas, pažintiniai turai žurnalistams ir turizmo specialistams; filmai ir vaizdo klipai, nuotraukos ir jų duomenų bazės, leidiniai, kita) vykdymas, siekiant populiarinti turizmo maršrutus, kultūros kelius, turizmo trasas, turizmo produktus ir objektus“ arba 2 tikslo „Didinti Lietuvos Respublikos, kaip turizmo valstybės, žinomumą ir gerinti jos įvaizdį“ 2.1 uždavinio „Skatinti kurti ir įgyvendinti elektroninės rinkodaros projektus“ 2.1.1.1 veiksmą „Lietuvos turizmo rinkodaros, komunikacijos, reklamos socialiniuose tinklalapiuose ir interneto portaluose vykdymas, interneto svetainių atnaujinimas, optimizavimas, palaikymas ir reklama, reklamos naujienlaiškiuose, kitų elektroninės rinkodaros ir reklamos priemonių vykdymas“). Šis kriterijus taikomas projektams, kurių paraiškos finansavimui gauti pateiktos nuo 2018–2020 m. veiksmų plano įsigaliojimo dienos.

*Punkto pakeitimai:*

*Nr.* [*4-328*](https://www.e-tar.lt/portal/legalAct.html?documentId=70b90e20655d11e8ac27abd8fa093003)*, 2018-06-01, paskelbta TAR 2018-06-01, i. k. 2018-09005*

19. Pagal Aprašą nefinansuojami iš ES struktūrinių fondų lėšų bendrai finansuojami didelės apimties projektai.

20. Pagal Aprašą finansavimas nėra teikiamas pareiškėjui, jei jis yra priskiriamas sunkumų patiriančios įmonės kategorijai, kaip ji apibrėžta Komisijos komunikate – Gairėse dėl valstybės pagalbos sunkumų patiriančioms ne finansų įmonėms sanuoti ir restruktūrizuoti (2014/C 249/01).

21. Pagal Aprašą nefinansuojami projektai:

21.1. kurie finansuojami priemonės Nr. 05.4.1-LVPA-K-808 „Prioritetinių turizmo plėtros regionų e-rinkodara“ lėšomis;

21.2. kurie finansuojami priemonės Nr. 05.4.1-LVPA-R-821 „Savivaldybes jungiančių turizmo trasų ir turizmo maršrutų informacinės infrastruktūros plėtra“ lėšomis;

21.3. kurių partneriais yra saugomų teritorijų direkcijos;

21.4. kurių partneriais yra įstaigos prie Lietuvos Respublikos aplinkos ministerijos ir kitos Aplinkos ministerijai pavaldžios biudžetinės įstaigos;

21.5. kuriais finansuojama pareiškėjo einamoji veikla ir 2007–2013 m. finansavimo laikotarpio tęstinumo reikalavimų įgyvendinimas.

22. Teikiamų pagal Aprašą projektų įgyvendinimo trukmė turi būti ne ilgesnė kaip 36 mėnesiai nuo iš Europos Sąjungos struktūrinių fondų lėšų bendrai finansuojamo projekto sutarties (toliau – projekto sutartis) pasirašymo dienos.

23. Tam tikrais atvejais dėl objektyvių priežasčių, kurių projekto vykdytojas negalėjo numatyti paraiškos pateikimo ir vertinimo metu, projekto veiklų įgyvendinimo laikotarpis, nurodytas Aprašo 22 punkte, gali būti pratęstas Projektų taisyklių nustatyta tvarka.

24. Projekto veiklos turi būti vykdomos Lietuvos Respublikoje, reprezentacijai skirtos projekto veiklos – Lietuvos Respublikoje ir už jos ribų.

25. Projektu turi būti specialiojo produkto stebėsenos rodiklio „Įgyvendintos turizmo rinkodaros priemonės“, kodas P.S.337, minimali siektina projekto reikšmė – 24.

26. Aprašo 25punkte nurodyto Priemonės įgyvendinimo stebėsenos rodiklio skaičiavimo aprašas nustatytas Veiksmų programos stebėsenos rodiklių skaičiavimo apraše. Visų Priemonės įgyvendinimo stebėsenos rodiklių skaičiavimo aprašai skelbiami Europos Sąjungos struktūrinių fondų svetainėje www.esinvesticijos.lt (toliau – interneto svetainė www.esinvesticijos.lt).

27. Projekto parengtumo reikalavimai nėra taikomi.

28. Negali būti numatyti projekto apribojimai, kurie turėtų neigiamą poveikį moterų ir vyrų lygybės ir nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principų įgyvendinimui.

*Punkto pakeitimai:*

*Nr.* [*4-328*](https://www.e-tar.lt/portal/legalAct.html?documentId=70b90e20655d11e8ac27abd8fa093003)*, 2018-06-01, paskelbta TAR 2018-06-01, i. k. 2018-09005*

29. Neturi būti numatyti projekto veiksmai, kurie turėtų neigiamą poveikį darnaus vystymosi principo įgyvendinimui.

30. Projekto veikla turi būti pradėta įgyvendinti ne anksčiau kaip 2015 m. lapkričio 16 d. ir ne vėliau kaip per 3 mėnesius nuo projekto sutarties pasirašymo dienos.

31. Projektas ir projekto veiklos negali būti finansuotos ar finansuojamos iš kitų Lietuvos Respublikos valstybės biudžeto ir (arba) savivaldybių biudžetų, kitų piniginių išteklių, kuriais disponuoja valstybė ir (ar) savivaldybės, ES struktūrinių fondų, kitų ES finansinės paramos priemonių ar kitos tarptautinės paramos lėšų ir kurioms sumokėti skyrus ES struktūrinių fondų lėšų jos būtų pripažintos tinkamomis finansuoti ir (arba) sumokėtos daugiau nei vieną kartą.

32. Pagal Aprašą valstybės pagalba, kaip ji apibrėžta Sutarties dėl Europos Sąjungos veikimo (OL 2010 C 83, p. 47) 107 straipsnyje, ir *de minimis* pagalba, kuri atitinka 2013 m. gruodžio 18 d. Komisijos reglamento (ES) Nr. 1407/2013 dėl Sutarties dėl Europos Sąjungos veikimo 107 ir 108 straipsnių taikymo *de minimis* pagalbai (OL 2013 L 352, p. 1) nuostatas, neteikiama.

*Punkto pakeitimai:*

*Nr.* [*4-328*](https://www.e-tar.lt/portal/legalAct.html?documentId=70b90e20655d11e8ac27abd8fa093003)*, 2018-06-01, paskelbta TAR 2018-06-01, i. k. 2018-09005*

**IV SKYRIUS**

**TINKAMŲ FINANSUOTI PROJEKTO IŠLAIDŲ IR FINANSAVIMO REIKALAVIMAI**

33. Projekto išlaidos turi atitikti Projektų taisyklių VI skyriuje ir Rekomendacijose dėl projektų išlaidų atitikties Europos Sąjungos struktūrinių fondų reikalavimams išdėstytus projekto išlaidoms taikomus reikalavimus.

*Punkto pakeitimai:*

*Nr.* [*4-328*](https://www.e-tar.lt/portal/legalAct.html?documentId=70b90e20655d11e8ac27abd8fa093003)*, 2018-06-01, paskelbta TAR 2018-06-01, i. k. 2018-09005*

34. Didžiausia galima projektui skirti finansavimo lėšų suma yra 1 448 100 Eur (vienas milijonas keturi šimtai keturiasdešimt aštuoni tūkstančiai šimtas eurų). Mažiausia galima skirti finansavimo lėšų suma yra 29 000 Eur (dvidešimt devyni tūkstančiai eurų).

35. Didžiausia galima projekto finansuojamoji dalis sudaro 100 procentų visų tinkamų finansuoti projekto išlaidų.

36. Pagal Aprašą tinkamų arba netinkamų finansuoti išlaidų kategorijos yra nustatytos Aprašo lentelėje.

Lentelė. Tinkamų arba netinkamų finansuoti išlaidų kategorijos.

|  |  |  |
| --- | --- | --- |
| Išlaidų kategorijos Nr. | Išlaidų kategorijos pavadinimas | Reikalavimai ir paaiškinimai |
| 1. | Žemė | Netinkamos finansuoti išlaidos. |
| 2. | Nekilnojamasis turtas | Netinkamos finansuoti išlaidos. |
| 3. | Statyba, rekonstravimas, remontas ir kiti darbai | Netinkamos finansuoti išlaidos. |
| 4. | Įranga, įrenginiai ir kitas turtas | Tinkamomis finansuoti išlaidomis yra laikoma (šiai kategorijai priskirtos išlaidos turi būti mažesnės nei 300 000 Eur (trys šimtai tūkstančių eurų):  4.1. kompiuterinės įrangos įsigijimas arba lizingas (finansinė nuoma). Lizingo (finansinės nuomos) laikotarpis negali būti ilgesnis už projekto įgyvendinimo laikotarpį, t. y. lizingo (finansinės nuomos) būdu įsigyta kompiuterinė įranga iki projekto įgyvendinimo pabaigos nuosavybės teise turi priklausyti projekto vykdytojui (ne daugiau kaip 20 procentų tinkamų finansuoti projekto išlaidų);  4.2. rinkoje esančios standartinės programinės įrangos įsigijimas, įskaitant jos programavimą ir (ar) konfigūravimą projekto vykdytojo poreikiams ir projekto veikloms;  4.3. patentų, licencijų, prekių ženklų įsigijimas;  4.4. išlaidos, susijusios su projekto veikloms naudojamo ir šių veiklų tęstinumui užtikrinti būtino trumpalaikio turto (įrangos, prietaisų, įrenginių ir panašiai) pirkimu;  4.5. tik projekto įgyvendinimo laikotarpiu įsigyto turto draudimo išlaidos. |
| 5. | Projekto vykdymas | Tinkamomis finansuoti išlaidomis yra laikoma:  5.1. informacinėms sistemoms sukurti ir jų veikimui užtikrinti būtinos išlaidos (programavimo paslaugos, sukurtų programinių modulių testavimo išlaidos, sistemos duomenų surinkimo ir suvedimo išlaidos, administravimo dalies ir interneto puslapio programų pertvarkymo išlaidos, interneto puslapio dizaino išlaidos, turinio valdymo sistemos modernizavimo išlaidos);  5.2. išlaidos, susijusios su išorinio konsultavimo paslaugų, būtinų projekto veikloms įgyvendinti, tyrimų, studijų, strategijų pirkimu (ne daugiau kaip 10 procentų tinkamų finansuoti projekto išlaidų);  5.3. išlaidos, susijusios su kultūros ir gamtos paveldą apimančių nacionalinių turizmo maršrutų, turizmo trasų ir prioritetinių turizmo produktų pristatymu:  5.3.1. e. rinkodaros paslaugų išlaidos (interneto svetainės kūrimo ir administravimo išlaidos; rinkodaros paieškos sistemose išlaidos (paieškų sistemų optimizavimo ir reklamos paieškos sistemose išlaidos); rinkodaros socialiniuose tinkluose išlaidos; vaizdo reklamos internete išlaidos; mobiliosios rinkodaros išlaidos; reklamos elektroniniu paštu išlaidos; reklamos interneto portaluose išlaidos (reklaminių skydelių, reklaminių straipsnių, reklaminių žaidimų ir kt. išlaidos); turinio rinkodaros išlaidos (interneto dienoraščiai, elektroninės knygos ir kt. elektroniniai leidiniai, nuotraukos ir 3D turai, instrukcijos ir vadovai, vertimai ir pan.);  5.3.2. reklamos kampanijų organizavimo Lietuvos Respublikoje ir užsienyje paslaugų, vaizdo ir lauko reklamos pirkimo išlaidos;  5.3.3. parodų (parodų plotų rezervavimas, stendų gabenimas, projektavimas, dizaino kūrimas, gamyba, įrengimas, dalyvavimas ir pan., taip pat renginių juose organizavimas) organizavimo paslaugų išlaidos;  5.3.4. leidinių parengimo (informacijos surinkimas, tekstų kūrimas, fotonuotraukų, iliustracijų įsigijimas, redagavimas, maketavimas, vertimas, spausdinimas, platinimas) išlaidos;  5.3.5. kompleksinių turizmo rinkodaros priemonių užsienio rinkose paslaugų išlaidos;  5.3.6. reklamos televizijoje, radijuje, spaudoje ir kituose komunikacijos kanaluose gamybos ir transliavimo išlaidos;  5.3.7. renginių (konkursų, seminarų, konferencijų, pristatymų, pažintinių turų ir pan.) organizavimo paslaugų išlaidos;  5.3.8. dalyvavimo renginiuose ar organizacijose išlaidos;  5.3.9. kultūros ir gamtos paveldą reprezentuojančio prekės ženklo, vienodo rinkodaros priemonių stiliaus, reprezentacinių suvenyrų, pristatymų kūrimo ir gamybos išlaidos;  5.3.10. kitų paslaugų, būtinų tiesioginėms projekto veikloms įgyvendinti, pirkimo išlaidos;  5.4. projektą vykdančio personalo darbo užmokestis ir išlaidos su darbo santykiais susijusiems darbdavio įsipareigojimams, apskaičiuotiems darbo užmokestį ir darbo santykius reguliuojančių teisės aktų nustatyta tvarka;  5.5. projektą vykdančio personalo komandiruočių išlaidos, apskaičiuotos komandiruočių išlaidas reguliuojančių teisės aktų nustatyta tvarka;  5.6. projekto lėšų panaudojimo patikrinimo paslaugų (audito) pirkimo išlaidos, jei tokių paslaugų poreikį nustato įgyvendinančioji institucija, atlikdama paraiškos vertinimą. Tokios išlaidos gali būti nurodytos paraiškoje;  5.7. projekto veikloms naudojamo ilgalaikio turto nusidėvėjimo ar amortizacijos sąnaudos. |
| 6. | Informavimas apie projektą | Tinkamomis finansuoti išlaidomis yra laikomos išlaidos privalomiems informavimo apie projektą veiksmams. |
| 7. | Netiesioginės išlaidos ir kitos išlaidos pagal fiksuotąją projekto išlaidų normą | Projektui taikoma fiksuotoji projekto išlaidų norma netiesioginėms išlaidoms skaičiuojama vadovaujantis Projektų taisyklių 10 priedu. |

*Punkto pakeitimai:*

*Nr.* [*4-328*](https://www.e-tar.lt/portal/legalAct.html?documentId=70b90e20655d11e8ac27abd8fa093003)*, 2018-06-01, paskelbta TAR 2018-06-01, i. k. 2018-09005*

361. Projekto veikloms vykdyti (projektą vykdančio personalo komandiruotės) reikalingos transporto Lietuvos Respublikoje išlaidos ir kelionių žemės transportu iš Lietuvos Respublikos į kitą valstybę (ir atgal) išlaidos apmokamos taikant kuro ir viešojo transporto išlaidų fiksuotuosius įkainius (toliau – transporto fiksuotieji įkainiai), kurie nustatomi vadovaujantis Kuro ir viešojo transporto išlaidų fiksuotųjų įkainių nustatymo tyrimo ataskaita (toliau – Tyrimo ataskaita), skelbiama ES struktūrinių fondų svetainėje http://www.esinvesticijos.lt/lt/dokumentai/kuro-ir-viesojo-transporto-islaidu-fiksuotuju-ikainiu-nustatymo-tyrimo-ataskaita.

*Papildyta punktu:*

*Nr.* [*4-328*](https://www.e-tar.lt/portal/legalAct.html?documentId=70b90e20655d11e8ac27abd8fa093003)*, 2018-06-01, paskelbta TAR 2018-06-01, i. k. 2018-09005*

362. Išlaidos, apmokamos taikant transporto fiksuotuosius įkainius, turi atitikti šias nuostatas:

362.1. pagal transporto fiksuotuosius įkainius apmokamos išlaidos turi atitikti Projektų taisyklių VI skyriaus trisdešimt penktajame skirsnyje nustatytus reikalavimus;

362.2. pareiškėjas gali nurodyti ir mažesnius transporto fiksuotųjų įkainių dydžius (pvz., vadovaudamasis faktiniais dydžiais pareiškėjo įmonėje), nei jam taikomi Tyrimo ataskaitoje nustatyti dydžiai;

362.3. visoms su projektu susijusioms transporto išlaidoms turi būti taikomas vienodas transporto fiksuotasis įkainis.

*Papildyta punktu:*

*Nr.* [*4-328*](https://www.e-tar.lt/portal/legalAct.html?documentId=70b90e20655d11e8ac27abd8fa093003)*, 2018-06-01, paskelbta TAR 2018-06-01, i. k. 2018-09005*

363. Patirtos projektą vykdančio personalo darbo užmokesčio už kasmetines atostogas ir (arba) kompensacijos už nepanaudotas kasmetines atostogas ir papildomų poilsio dienų išmokos, kai darbo užmokesčio išlaidoms apmokėti netaikomi fiksuotieji įkainiai, apmokamos taikant kasmetinių atostogų ir papildomų poilsio dienų išmokų fiksuotąsias normas, kurios nustatomos atsižvelgiant į konkrečiam darbuotojui priklausantį kasmetinių atostogų dienų skaičių, jam nustatytos darbo savaitės trukmę ir jam suteiktų papildomų poilsio dienų trukmę. Kasmetinių atostogų ir papildomų poilsio dienų išmokų fiksuotosios normos nustatomos vadovaujantis Kasmetinių atostogų ir papildomų poilsio dienų išmokų fiksuotųjų normų nustatymo tyrimo ataskaita, paskelbta ES struktūrinių fondų svetainėje http://www.esinvesticijos.lt/lt/dokumentai/kasmetiniu-atostogu-ismoku-fiksuotuju-normu-nustatymo-tyrimo-ataskaita. Pakeistos kasmetinių atostogų ir papildomų poilsio dienų išmokų fiksuotosios normos nuo jų įsigaliojimo dienos yra taikomos projektams pagal anksčiau pasirašytas projektų sutartis.

*Papildyta punktu:*

*Nr.* [*4-328*](https://www.e-tar.lt/portal/legalAct.html?documentId=70b90e20655d11e8ac27abd8fa093003)*, 2018-06-01, paskelbta TAR 2018-06-01, i. k. 2018-09005*

364. Projekto išlaidos, apmokamos taikant Aprašo lentelės 7 punkte nustatytą fiksuotąją projekto išlaidų normą, turi atitikti Projektų taisyklių VI skyriaus trisdešimt penktajame skirsnyje nustatytus reikalavimus.

*Papildyta punktu:*

*Nr.* [*4-328*](https://www.e-tar.lt/portal/legalAct.html?documentId=70b90e20655d11e8ac27abd8fa093003)*, 2018-06-01, paskelbta TAR 2018-06-01, i. k. 2018-09005*

365. Projekto įgyvendinimo metu vadovaujančiajai ar audito institucijoms nustačius, kad fiksuotasis įkainis / fiksuotoji norma buvo netinkamai nustatyti, patikslintas dydis ar jo taikymo sąlygos taikomi projekto veiksmų, vykdomų nuo dydžio ar jo taikymo sąlygų patikslinimo įsigaliojimo dienos, išlaidoms apmokėti.

366.Pareiškėjas, norėdamas įsigyti turtą lizingo (finansinės nuomos) būdu, turi raštu pagrįsti, kodėl lizingas (finansinė nuoma) yra ekonomiškai naudingiausias būdas.

*Papildyta punktu:*

*Nr.* [*4-328*](https://www.e-tar.lt/portal/legalAct.html?documentId=70b90e20655d11e8ac27abd8fa093003)*, 2018-06-01, paskelbta TAR 2018-06-01, i. k. 2018-09005*

37. Tinkamos finansuoti projekto išlaidos gali būti patirtos ne anksčiau nei 2015 m. lapkričio 16 dieną.

38. Iki projekto sutarties pasirašymo projekto išlaidos patiriamos pareiškėjo rizika.

39. Visas projekte įsigyjamas ilgalaikis materialusis turtas iki jo įsigijimo turi būti naujas (nenaudotas).

40. Projekto biudžetas sudaromas vadovaujantis Rekomendacijomis dėl projektų išlaidų atitikties Europos Sąjungos struktūrinių fondų reikalavimams. Paraiškos formos projekto biudžeto lentelė pildoma vadovaujantis instrukcija Projekto biudžeto formos pildymas, pateikta Rekomendacijose dėl projektų išlaidų atitikties Europos Sąjungos struktūrinių fondų reikalavimams.

*Punkto pakeitimai:*

*Nr.* [*4-328*](https://www.e-tar.lt/portal/legalAct.html?documentId=70b90e20655d11e8ac27abd8fa093003)*, 2018-06-01, paskelbta TAR 2018-06-01, i. k. 2018-09005*

41. Pagal Aprašą netinkamomis finansuoti išlaidomis laikomos išlaidos:

41.1. nustatytos Projektų taisyklių VI skyriaus trisdešimt ketvirtajame skirsnyje;

41.2. privačiųjų juridinių asmenų ekonominių veiklų, nurodytų Ekonominės veiklos rūšių klasifikatoriuje (EVRK 2 red.), patvirtintame Statistikos departamento prie Lietuvos Respublikos Vyriausybės generalinio direktoriaus 2007 m. spalio 31 d. įsakymu Nr. DĮ-226 „Dėl Ekonominės veiklos rūšių klasifikatoriaus patvirtinimo“, rinkodara;

41.3. neišvardytos Aprašo 36 punkte kaip tinkamos.

*Punkto pakeitimai:*

*Nr.* [*4-328*](https://www.e-tar.lt/portal/legalAct.html?documentId=70b90e20655d11e8ac27abd8fa093003)*, 2018-06-01, paskelbta TAR 2018-06-01, i. k. 2018-09005*

42. Projekto vykdytojui nepasiekus įsipareigotų pasiekti stebėsenos ir fizinių veiklos įgyvendinimo rodiklių reikšmių, taikomos Projektų taisyklių IV skyriaus dvidešimt antrojo skirsnio nuostatos.

**V SKYRIUS**

**PARAIŠKŲ RENGIMAS, PAREIŠKĖJŲ INFORMAVIMAS, KONSULTAVIMAS, PARAIŠKŲ TEIKIMAS IR VERTINIMAS**

43. Pareiškėjas iki kvietime teikti projektinį pasiūlymą dėl valstybės projekto įgyvendinimo (toliau – projektinis pasiūlymas) nurodyto termino turi Ministerijai raštu pateikti projektinį pasiūlymą pagal formą, nustatytą Valstybės projektų atrankos tvarkos apraše, patvirtintame Lietuvos Respublikos ūkio ministro 2015 m. rugpjūčio 6 d. įsakymu Nr. 4-506 „Dėl Valstybės projektų atrankos tvarkos aprašo patvirtinimo“, kuris skelbiamas ES struktūrinių fondų svetainėje www.esinvesticijos.lt.

*Punkto pakeitimai:*

*Nr.* [*4-328*](https://www.e-tar.lt/portal/legalAct.html?documentId=70b90e20655d11e8ac27abd8fa093003)*, 2018-06-01, paskelbta TAR 2018-06-01, i. k. 2018-09005*

45. Ministerija, įvertinusi projektinius pasiūlymus, priima sprendimą dėl valstybės projektų sąrašo (-ų) sudarymo. Į valstybės projektų sąrašą gali būti įtraukti tik Projektų taisyklių 37 punkte nustatytus reikalavimus atitinkantys projektai. Pareiškėjas, kurio projektai įtraukti į valstybės projektų sąrašą, įgyja teisę teikti paraišką finansuoti projektą.

*Punkto pakeitimai:*

*Nr.* [*4-328*](https://www.e-tar.lt/portal/legalAct.html?documentId=70b90e20655d11e8ac27abd8fa093003)*, 2018-06-01, paskelbta TAR 2018-06-01, i. k. 2018-09005*

46. Siekdamas gauti finansavimą, pareiškėjas turi užpildyti paraišką, kurios iš dalies užpildyta forma PDF formatu skelbiama ES struktūrinių fondų svetainės www.esinvesticijos.lt skiltyje „Finansavimas/Planuojami valstybės (regionų) projektai“ prie konkretaus planuojamo projekto susijusių dokumentų.

47. Pareiškėjas pildo paraišką ir kartu su Aprašo 48 punkte nurodytais priedais iki valstybės projektų sąraše nurodyto termino teikia ją per Iš Europos Sąjungos struktūrinių fondų lėšų bendrai finansuojamų projektų duomenų mainų svetainę (toliau – DMS), o jei nėra įdiegtos DMS funkcinės galimybės – įgyvendinančiajai institucijai raštu Projektų taisyklių III skyriaus dvyliktajame skirsnyje nustatyta tvarka.

*Punkto pakeitimai:*

*Nr.* [*4-328*](https://www.e-tar.lt/portal/legalAct.html?documentId=70b90e20655d11e8ac27abd8fa093003)*, 2018-06-01, paskelbta TAR 2018-06-01, i. k. 2018-09005*

471.Jeigu vadovaujantis Aprašo 47 punktu paraiška teikiama raštu, ji gali būti teikiama vienu iš šių būdų:

471.1. įgyvendinančiajai institucijai teikiamas pasirašytas popierinis paraiškos ir jos priedų dokumentas (kartu pateikiama į elektroninę laikmeną įrašyta paraiška ir priedai). Paraiškos originalo ir elektroninės versijos turinys turi būti toks pat. Nustačius, kad paraiškos elektroninės versijos turinys neatitinka originalo, vadovaujamasi paraiškos originale nurodyta informacija. Paraiška gali būti pateikta registruotu laišku, per pašto kurjerį arba įteikta asmeniškai kvietime nurodytu adresu;

471.2. įgyvendinančiajai institucijai kvietime nurodytu elektroninio pašto adresu siunčiamas elektroninis dokumentas, pasirašytas kvalifikuotu elektroniniu parašu.

*Papildyta punktu:*

*Nr.* [*4-328*](https://www.e-tar.lt/portal/legalAct.html?documentId=70b90e20655d11e8ac27abd8fa093003)*, 2018-06-01, paskelbta TAR 2018-06-01, i. k. 2018-09005*

472. Jei paraiškos gali būti teikiamos per DMS, pareiškėjas prie DMS jungiasi naudodamasis Valstybės informacinių išteklių sąveikumo platforma ir užsiregistravęs tampa DMS naudotoju.

*Papildyta punktu:*

*Nr.* [*4-328*](https://www.e-tar.lt/portal/legalAct.html?documentId=70b90e20655d11e8ac27abd8fa093003)*, 2018-06-01, paskelbta TAR 2018-06-01, i. k. 2018-09005*

473. Jei laikinai nėra užtikrintos DMS funkcinės galimybės ir dėl to pareiškėjas negali pateikti paraiškos ar jos priedo (-ų) paskutinę paraiškų pateikimo termino dieną, įgyvendinančioji institucija paraiškų pateikimo terminą pratęsia 7 dienų laikotarpiui ir (arba) sudaro galimybę paraiškas ar jų priedus pateikti kitu būdu ir apie tai informuoja pareiškėją raštu arba per DMS.

*Papildyta punktu:*

*Nr.* [*4-328*](https://www.e-tar.lt/portal/legalAct.html?documentId=70b90e20655d11e8ac27abd8fa093003)*, 2018-06-01, paskelbta TAR 2018-06-01, i. k. 2018-09005*

48. Kartu su paraiška pareiškėjas turi pateikti šiuos priedus:

48.1. užpildytą Klausimyną apie pirkimo ir (arba) importo pridėtinės vertės mokesčio tinkamumą finansuoti iš Europos Sąjungos struktūrinių fondų ir (arba) Lietuvos Respublikos biudžeto lėšų, jei pareiškėjas prašo pridėtinės vertės mokesčio išlaidas pripažinti tinkamomis finansuoti, t. y. įtraukia šias išlaidas į projekto biudžetą. Šio klausimyno forma skelbiama ES struktūrinių fondų svetainės www.esinvesticijos.lt skiltyje „Dokumentai“, ieškoti dokumento tipo „paraiškų priedų formos“;

*Punkto pakeitimai:*

*Nr.* [*4-328*](https://www.e-tar.lt/portal/legalAct.html?documentId=70b90e20655d11e8ac27abd8fa093003)*, 2018-06-01, paskelbta TAR 2018-06-01, i. k. 2018-09005*

48.2. finansavimo šaltinius netinkamoms finansuoti išlaidoms padengti pagrindžiančius dokumentus;

48.3. jungtinės veiklos (partnerystės) sutarties patvirtintą kopiją, vadovaujantis Aprašo 15 punktu;

48.4. informaciją, reikalingą projekto atitikčiai projektų atrankos kriterijams įvertinti (Aprašo 3 priedas);

48.5. dokumentus, pagrindžiančius projekto biudžeto pagrįstumą (komerciniai pasiūlymai, nuorodos į rinkoje esančias kainas ir kt.).

49. Visi Aprašo 48 punkte nurodyti priedai turi būti teikiami Projektų taisyklių 13 punkte nustatyta tvarka įgyvendinančiajai institucijai raštu, kartu pateikiant ir elektroninę laikmeną (jeigu įdiegtos funkcinės galimybės, teikiama per – DMS).

50. Paraiškų pateikimo paskutinė diena, bet ne vėlesnė nei nurodyta Aprašo 11 punkte nustatoma valstybės projektų sąraše, kuris skelbiamas interneto svetainėje www.esinvesticijos.lt.

51. Pareiškėjai informuojami ir konsultuojami Projektų taisyklių II skyriaus penktajame skirsnyje nustatyta tvarka. Informacija apie konkrečius įgyvendinančiosios institucijos konsultuojančius asmenis ir jų kontaktus bus nurodyta įgyvendinančios institucijos siunčiamame pasiūlyme teikti paraiškas pagal valstybės projektų sąrašą*.*

52. Įgyvendinančioji institucija atlieka projekto tinkamumo finansuoti vertinimą Projektų taisyklių III skyriaus keturioliktajame ir penkioliktajame skirsniuose nustatyta tvarka pagal Aprašo 1 priede nustatytus reikalavimus.

53. Paraiškos vertinimo metu įgyvendinančioji institucija gali paprašyti pareiškėjo pateikti trūkstamą informaciją ir (arba) dokumentus Projektų taisyklių 118 punkte nustatyta tvarka. Pareiškėjas privalo pateikti šią informaciją ir (arba) dokumentus per įgyvendinančiosios institucijos nustatytą terminą.

54. Paraiškos vertinamos ne ilgiau kaip 60 dienų nuo paraiškos gavimo įgyvendinančiojoje institucijoje dienos.

55. Nepavykus paraiškų įvertinti per nustatytą terminą (kai paraiškų vertinimo metu reikia kreiptis į kitas institucijas, atliekama patikra projekto įgyvendinimo ir (ar) administravimo vietoje), vertinimo terminas gali būti pratęstas įgyvendinančiosios institucijos sprendimu. Apie naują paraiškų vertinimo terminą Projektų taisyklių 127 punkte nustatyta tvarka įgyvendinančioji institucija informuoja pareiškėjus raštu, vadovaudamasi Projektų taisyklių 13 punktu (jeigu įdiegtos funkcinės galimybės, informuoja per DMS), taip pat Ministeriją ir vadovaujančiąją instituciją raštu, vadovaudamasi Projektų taisyklių 9 punktu (jeigu įdiegtos funkcinės galimybės, informuoja per 2014–2020 metų Europos Sąjungos struktūrinių fondų posistemį SFMIS2014), nurodydama termino pratęsimo priežastis*.*

56. Paraiška atmetama dėl priežasčių, nustatytų Apraše, Projektų taisyklių 93 punkte ir Projektų taisyklių III skyriaus keturioliktajame, penkioliktajame ir šešioliktajame skirsniuose, juose nustatyta tvarka. Apie paraiškos atmetimą pareiškėjas informuojamas raštu (jeigu įdiegtos funkcinės galimybės, informuojamas per DMS) per 3 darbo dienas nuo sprendimo dėl paraiškos atmetimo priėmimo dienos.

57. Pareiškėjas sprendimą dėl paraiškos atmetimo gali apskųsti Projektų taisyklių VII skyriaus keturiasdešimt trečiajame skirsnyje nustatyta tvarka ne vėliau kaip per 14 dienų nuo tos dienos, kurią pareiškėjas sužinojo ar turėjo sužinoti apie skundžiamus įgyvendinančiosios institucijos veiksmus ar neveikimą.

*Punkto pakeitimai:*

*Nr.* [*4-328*](https://www.e-tar.lt/portal/legalAct.html?documentId=70b90e20655d11e8ac27abd8fa093003)*, 2018-06-01, paskelbta TAR 2018-06-01, i. k. 2018-09005*

58. Įgyvendinančiajai institucijai baigus paraiškų vertinimą, sprendimą dėl projekto finansavimo arba nefinansavimo priima Ministerija Projektų taisyklių III skyriaus septynioliktajame skirsnyje nustatyta tvarka.

59. Ministerijai priėmus sprendimą finansuoti projektą, įgyvendinančioji institucija per 3 darbo dienas nuo šio sprendimo gavimo dienos per DMS (jeigu DMS funkcinės galimybės laikinai nėra užtikrintos, – raštu) pateikia šį sprendimą pareiškėjui.

*Punkto pakeitimai:*

*Nr.* [*4-328*](https://www.e-tar.lt/portal/legalAct.html?documentId=70b90e20655d11e8ac27abd8fa093003)*, 2018-06-01, paskelbta TAR 2018-06-01, i. k. 2018-09005*

60. Pagal Aprašą finansuojamiems projektams įgyvendinti bus sudaromos dvišalės projektų sutartys tarp pareiškėjų ir įgyvendinančiosios institucijos. Projektų sutartys yra keičiamos ar nutraukiamos Projektų taisyklių IV skyriaus devynioliktajame skirsnyje nustatyta tvarka.

61. Ministerijai priėmus sprendimą dėl projekto finansavimo, įgyvendinančioji institucija Projektų taisyklių IV skyriaus aštuonioliktajame skirsnyje nustatyta tvarka pagal Projektų taisyklių 4 priede nustatytą formą, parengia ir pateikia pareiškėjui projekto sutarties projektą ir nurodo pasiūlymo pasirašyti projekto sutartį galiojimo terminą Projektų taisyklių 166 punkte nustatyta tvarka. Pareiškėjui per įgyvendinančiosios institucijos nustatytą pasiūlymo galiojimo terminą nepasirašius projekto sutarties, pasiūlymas pasirašyti projekto sutartį netenka galios. Pareiškėjas turi teisę kreiptis į įgyvendinančiąją instituciją su prašymu dėl objektyvių priežasčių, nepriklausančių nuo pareiškėjo, pakeisti projekto sutarties pasirašymo terminą. Jeigu pareiškėjas atsisako pasirašyti projekto sutartį ar per nustatytą terminą jos nepasirašo, įgyvendinančioji institucija informuoja Ministeriją ir pareiškėją Projektų taisyklių 168 punkte nustatyta tvarka.

62. Projekto sutarties originalas gali būti rengiamas ir teikiamas:

62.1. pasirašytas raštu popierinėje laikmenoje arba

62.2. pasirašytas kvalifikuotu elektroniniu parašu (tik elektroninėje laikmenoje).

*Punkto pakeitimai:*

*Nr.* [*4-328*](https://www.e-tar.lt/portal/legalAct.html?documentId=70b90e20655d11e8ac27abd8fa093003)*, 2018-06-01, paskelbta TAR 2018-06-01, i. k. 2018-09005*

**VI SKYRIUS**

**PROJEKTŲ ĮGYVENDINIMO REIKALAVIMAI**

63. Projektas įgyvendinamas pagal projekto sutartyje, Projektų taisyklėse ir Apraše nustatytus reikalavimus.

64. Projekto (-ų) įgyvendinimo priežiūrai sudaromas Projekto (-ų) priežiūros komitetas, kuris stebi projekto įgyvendinimo pažangą ir teikia rekomendacijas projekto vykdytojui dėl projekto įgyvendinimo. Projekto (-ų) priežiūros komitetas sudaromas iš įgyvendinančiosios institucijos ir Ministerijos atstovų, į Projekto (-ų) priežiūros komitetą gali būti kviečiami kitų institucijų, įstaigų ar organizacijų atstovai. Projekto (-ų) priežiūros komiteto sudėtis tvirtinama Lietuvos Respublikos ekonomikos ir inovacijų ministro įsakymu, o jo veiklos principai bus nustatyti šio komiteto darbo reglamente.

*Punkto pakeitimai:*

*Nr.* [*4-328*](https://www.e-tar.lt/portal/legalAct.html?documentId=70b90e20655d11e8ac27abd8fa093003)*, 2018-06-01, paskelbta TAR 2018-06-01, i. k. 2018-09005*

65.

66. Projekto vykdytojas turi apdrausti ilgalaikį materialųjį turtą, kuriam įsigyti ar sukurti vykdant projektą naudotas finansavimas, maksimaliu turto atkuriamosios vertės draudimu nuo visų galimų rizikos atvejų projekto įgyvendinimo laikotarpiu (nuo to momento, kai atsiranda draustinas turtas) ir ne mažiau kaip trejus metus nuo projekto finansavimo pabaigos draudimo ir draudimo tarpininkavimo veiklą reguliuojančių teisės aktų nustatyta tvarka. Draudžiamojo įvykio atveju projekto vykdytojas turi atkurti prarastą turtą, taip pat turi užtikrinti, kad tokio įsipareigojimo laikytųsi ir partneris (-iai).

*Punkto pakeitimai:*

*Nr.* [*4-328*](https://www.e-tar.lt/portal/legalAct.html?documentId=70b90e20655d11e8ac27abd8fa093003)*, 2018-06-01, paskelbta TAR 2018-06-01, i. k. 2018-09005*

67. Projektui gali būti skiriamas papildomas finansavimas Projektų taisyklių IV skyriaus dvidešimtajame skirsnyje nustatyta tvarka, jei projektas atitinka šiuos papildomus reikalavimus:

67.1. projektu yra panaudota ne mažiau kaip 70 procentų skirto finansavimo lėšų;

67.2. yra pasiektos minimalios projekto sutartyje nustatytos siektinos rodiklių reikšmės;

67.3. nebuvo nustatyta projekto sutarties pažeidimų.

68. Jei projekto veiklos nepradėtos įgyvendinti per 3 mėnesius nuo projekto sutarties pasirašymo dienos, įgyvendinančioji institucija, suderinusi su Ministerija, turi teisę vienašališkai nutraukti projekto sutartį.

69. Projekto vykdytojas privalo informuoti apie įgyvendinamą ar įgyvendintą projektą Projektų taisyklių VII skyriaus trisdešimt septintajame skirsnyje nustatyta tvarka.

70. Projekto užbaigimo reikalavimai nustatyti Projektų taisyklių IV skyriaus dvidešimt septintajame skirsnyje.

71. Visi su projekto įgyvendinimu susiję dokumentai turi būti saugomi Projektų taisyklių VII skyriaus keturiasdešimt antrajame skirsnyje nustatyta tvarka.

**VII SKYRIUS**

**APRAŠO KEITIMO TVARKA**

72. Aprašo keitimo tvarka nustatyta Projektų taisyklių III skyriaus vienuoliktajame skirsnyje.

73. Jei Aprašas keičiamas jau atrinkus projektus, šie pakeitimai, nepažeidžiant lygiateisiškumo principo, taikomi ir įgyvendinamiems projektams Projektų taisyklių 91 punkte nustatytais atvejais.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2014–2020 metų Europos Sąjungos fondų investicijų veiksmų

programos 5 prioriteto „Aplinkosauga, gamtos išteklių darnus

naudojimas ir prisitaikymas prie klimato kaitos“ priemonės

Nr. 05.4.1-LVPA-V-812 „Nacionalinių turizmo maršrutų, trasų ir

produktų rinkodara bei turizmo ženklinimo infrastruktūros plėtra“

projektų finansavimo sąlygų aprašo Nr. 1

1 priedas

**PROJEKTO TINKAMUMO FINANSUOTI VERTINIMO LENTELĖ**

|  |  |
| --- | --- |
| **Paraiškos kodas** |  |
| **Pareiškėjo pavadinimas** |  |
| **Projekto pavadinimas** |  |
| **Projektą planuojama įgyvendinti:**  □ **su partneriu (-iais)** □ **be partnerio (-ių)** | |
| □ **PIRMINĖ** □ **PATIKSLINTA** | |

|  |  |  |  |
| --- | --- | --- | --- |
| **Bendrasis reikalavimas /**  **specialusis projektų atrankos kriterijus (toliau – specialusis kriterijus), jo vertinimo aspektai ir paaiškinimai** | **Bendrojo reikalavimo / specialiojo kriterijaus detalizavimas**  ***(jei taikoma)*** | **Bendrojo reikalavimo / specialiojo kriterijaus vertinimas** | |
| **Taip / Ne / Netaikoma / Taip su išlyga** | **Komentarai** |
| **1. Planuojamu finansuoti projektu prisidedama prie bent vieno 2014–2020 metų Europos Sąjungos fondų investicijų veiksmų programos (toliau – veiksmų programa) prioriteto konkretaus uždavinio įgyvendinimo, rezultato pasiekimo ir įgyvendinama bent viena pagal projektų finansavimo sąlygų aprašą numatoma finansuoti veikla.** | | | |
| 1.1. Projekto tikslai ir uždaviniai atitinka bent vieną veiksmų programos prioriteto konkretų uždavinį ir siekiamą rezultatą. | Projekto tikslai ir uždaviniai turi atitikti veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 5.4.1 konkretų uždavinį „Padidinti kultūros ir gamtos paveldo aktualumą, lankomumą ir žinomumą, visuomenės informuotumą apie juos supančią aplinką“ ir siekiamą rezultatą.  Informacijos šaltinis – paraiška finansuoti iš Europos Sąjungos struktūrinių fondų lėšų bendrai finansuojamą projektą (toliau – paraiška). | *(Viešoji įstaiga Lietuvos verslo paramos agentūra (toliau – įgyvendinančioji institucija), pildydama tinkamumo finansuoti vertinimo lentelę, perkelia Lietuvos Respublikos ekonomikos ir inovacijų ministerijos (toliau – ministerijos) atlikto projektinio pasiūlymo vertinimo išvadą ir skiltyje „Komentarai“ nurodo šios išvados pavadinimą ir datą).* |  |
| 1.2. Projekto tikslai, uždaviniai ir veiklos atitinka bent vieną iš projektų finansavimo sąlygų apraše nurodytų veiklų. | Projekto tikslai, uždaviniai ir veiklos turi atitikti bent vieną iš veiklų, nurodytų  2014–2020 metų Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ priemonės Nr. 05.4.1-LVPA-V-812 „Nacionalinių turizmo maršrutų, trasų ir produktų rinkodara bei turizmo ženklinimo infrastruktūros plėtra“ projektų finansavimo sąlygų aprašo Nr. 1 (toliau – Aprašas) 10 punkte.  Informacijos šaltinis – paraiška. |  |  |
| 1.3. Projektas atitinka kitus su projekto veiklomis susijusius projektų finansavimo sąlygų apraše nustatytus reikalavimus. | Projektas turi atitikti Aprašo 15, 16 punktuose, 18.2, 18.3, 18.4 papunkčiuose, 19, 20, 21 punktuose nustatytus reikalavimus.  Informacijos šaltiniai: paraiška, Europos Sąjungos struktūrinės paramos kompiuterinės informacinės valdymo ir priežiūros sistemos informacija, dokumentai, nurodyti Aprašo 48.4 papunktyje. |  |  |
| **2. Projektas atitinka strateginio planavimo dokumentų nuostatas.** | | | |
| 2.1. Projektas atitinka strateginio planavimo dokumentų nuostatas. | Projektas turi atitikti nacionalinį strateginio planavimo dokumentą, nurodytą Aprašo 18.1 arba 18.5 papunktyje.  Informacijos šaltinis – paraiška. | *(Įgyvendinančioji institucija, pildydama tinkamumo finansuoti vertinimo lentelę, perkelia ministerijos atlikto projektinio pasiūlymo vertinimo išvadą ir skiltyje „Komentarai“ nurodo šios išvados pavadinimą ir datą).* |  |
| 2.2. Projektu prisidedama prie bent vieno 2009 m. spalio 30 d. Europos Vadovų Tarybos išvadomis Nr. 15265/09 patvirtintos Europos Sąjungos Baltijos jūros regiono strategijos, atnaujintos Europos Komisijos 2012 m. kovo 23 d. komunikatu Nr. COM (2012) 128, tikslo įgyvendinimo pagal bent vieną Europos Sąjungos Baltijos jūros regiono strategijos veiksmų plane, patvirtintame Europos Komisijos 2017 m. kovo 20 d. sprendimu Nr. SWD(2017) 118, numatytą politinę sritį, horizontalųjį veiksmą ar įgyvendinimo pavyzdį. | Netaikoma. |  |  |
| **3. Projektu siekiama aiškių ir realių kiekybinių uždavinių.** | | | |
| 3.1. Projektu prisidedama prie bent vieno projektų finansavimo sąlygų apraše nustatyto veiksmų programos ir (arba) Ministerijos priemonių įgyvendinimo plane nurodyto nacionalinio produkto ir (arba) rezultato stebėsenos rodiklio pasiekimo. | Projektu turi būti siekiama stebėsenos rodiklių, nurodytų Aprašo 25 punkte.  Informacijos šaltinis – paraiška. |  |  |
| 3.2. Išlaikyta nuosekli vidinė projekto logika, t. y. projekto rezultatai yra projekto veiklų padarinys, projekto veiklos sudaro prielaidas įgyvendinti projekto uždavinius, o pastarieji – pasiekti nustatytą projekto tikslą. | Informacijos šaltinis – paraiška. |  |  |
| 3.3. Projekto uždaviniai yra specifiniai (parodo projekto esmę ir charakteristikas), išmatuojami (kiekybiškai išreikšti ir matuojami) ir įvykdomi, aiški veiklų pradžios ir pabaigos data. | Informacijos šaltinis – paraiška. |  |  |
| **4. Projektas atitinka horizontaliuosius (darnaus vystymosi bei moterų ir vyrų lygybės ir nediskriminavimo) principus, projekto įgyvendinimas yra suderinamas su Europos Sąjungos (toliau – ES) konkurencijos politikos nuostatomis.** | | | |
| 4.1. Projekte nėra numatyta veiksmų, kurie turėtų neigiamą poveikį darnaus vystymosi principo įgyvendinimui: |  |  |  |
| 4.1.1. aplinkosaugos srityje (aplinkos kokybė ir gamtos ištekliai, kraštovaizdžio ir biologinės įvairovės apsauga, klimato kaita, aplinkos apsauga ir kt.); | Informacijos šaltinis – paraiška. |  |  |
| 4.1.2. socialinėje srityje (užimtumas, skurdas ir socialinė atskirtis, visuomenės sveikata, švietimas ir mokslas, kultūros savitumo išsaugojimas, tausojantis vartojimas); | Informacijos šaltinis – paraiška. |  |  |
| 4.1.3. ekonomikos srityje (darnus pagrindinių ūkio šakų ir regionų vystymas); | Informacijos šaltinis – paraiška. |  |  |
| 4.1.4. teritorijų vystymo srityje (aplinkosauginių, socialinių ir ekonominių skirtumų mažinimas); | Informacijos šaltinis – paraiška. |  |  |
| 4.1.5. informacinės ir žinių visuomenės srityje. | Netaikoma. |  |  |
| 4.2. Pasiūlyti konkretūs veiksmai (pademonstruotas iniciatyvus požiūris), kurie rodo, kad projektu skatinamas darnaus vystymosi principo įgyvendinimas. | Netaikoma. |  |  |
| 4.3. Projekte nėra numatoma apribojimų, kurie turėtų neigiamą poveikį moterų ir vyrų lygybės ir nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principų įgyvendinimui. | Informacijos šaltinis – paraiška. |  |  |
| 4.4. Pasiūlyti konkretūs veiksmai, kurie rodo, kad projektu prisidedama prie moterų ir vyrų lygybės principo įgyvendinimo ir (arba) skatinamas nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principo įgyvendinimas. | Netaikoma. |  |  |
| 4.5. Projektas suderinamas su ES konkurencijos politikos nuostatomis: |  |  |  |
| 4.5.1. teikiamas finansavimas neviršija nustatytų *de minimis* pagalbos ribų ir atitinka reikalavimus, taikomus *de minimis* pagalbai; | Netaikoma. |  |  |
| 4.5.2. projektas finansuojamas pagal suderintą valstybės pagalbos schemą ar Europos Komisijos sprendimą arba pagal 2014 m. birželio 17 d. Komisijos reglamentą (ES) Nr. 651/2014, kuriuo tam tikrų kategorijų pagalba skelbiama suderinama su vidaus rinka taikant Sutarties 107 ir 108 straipsnius (OL 2014 L 187, p. 1), laikantis ten nustatytų reikalavimų; | Netaikoma. |  |  |
| 4.5.3. projekto finansavimas nereiškia neteisėtos valstybės pagalbos ar *de minimis* pagalbos suteikimo. | Projekto finansavimas neturi reikšti neteisėtos valstybės pagalbos ar *de minimis* pagalbos suteikimo, kaip nustatyta Aprašo 32 punkte.  Vertinant atitiktį šiam vertinimo aspektui, pildomas Aprašo 2 priedas.  Informacijos šaltinis – paraiška. |  |  |
| **5. Pareiškėjas ir partneris (-iai) organizaciniu požiūriu yra pajėgūs tinkamai ir laiku įgyvendinti teikiamą projektą ir atitinka jam (jiems) keliamus reikalavimus.** | | | |
| 5.1. Pareiškėjas ir partneris (-iai) yra juridiniai asmenys, juridinio asmens filialai, atstovybės (toliau – juridinis asmuo) arba fiziniai asmenys, kaip nustatyta projektų finansavimo sąlygų apraše. | Informacijos šaltinis – paraiška. |  |  |
| 5.2. Pareiškėjas ir partneris (-iai) atitinka tinkamų pareiškėjų sąrašą, nustatytą projektų finansavimo sąlygų apraše. | Tinkamų pareiškėjų ir partnerių sąrašas yra nurodytas Aprašo 12punkte.  Informacijos šaltinis – paraiška. |  |  |
| 5.3. Pareiškėjas ir partneris (-iai) turi teisinį pagrindą užsiimti ta veikla (atlikti funkcijas), kuriai pradėti ir (arba) vykdyti, ir (arba) plėtoti skirtas projektas. | Netaikoma. |  |  |
| 5.4. Pareiškėjui ir partneriui (-iams) nėra apribojimų gauti finansavimą:  5.4.1. pareiškėjui ir partneriui (-iams), kurie yra juridiniai asmenys, nėra iškelta byla dėl bankroto arba restruktūrizavimo, nėra pradėtas ikiteisminis tyrimas dėl ūkinės ir (arba) ekonominės veiklos arba jis (jie) nėra likviduojamas (-i), nėra priimtas kreditorių susirinkimo nutarimas bankroto procedūras vykdyti ne teismo tvarka *(ši nuostata netaikoma biudžetinėms įstaigoms)* arba pareiškėjui ir partneriui (-iams), kurie yra fiziniai asmenys, nėra iškelta byla dėl bankroto, nėra pradėtas ikiteisminis tyrimas dėl ūkinės ir (arba) ekonominės veiklos;  5.4.2. paraiškos pateikimo dieną pareiškėjas ir partneris (-iai) galutiniu teismo sprendimu ar galutiniu administraciniu sprendimu nėra pripažinti nevykdančiais pareigų, susijusių su mokesčių ar socialinio draudimo įmokų mokėjimupagal Lietuvos Respublikos teisės aktus arba pagal kitos valstybės teisės aktus, jei pareiškėjas ir partneris (-iai) yra užsienyje registruoti juridiniai asmenys ar užsienyje gyvenantys fiziniai asmenys *(ši nuostata netaikoma įstaigoms, kurių veikla finansuojama iš Lietuvos Respublikos valstybės ir (arba) savivaldybių biudžetų ir (arba) valstybės pinigų fondų, ir pareiškėjams, kuriems Lietuvos Respublikos teisės aktų nustatyta tvarka yra atidėti mokesčių arba socialinio draudimo įmokų mokėjimo terminai)*;  5.4.3. paraiškos vertinimo metu pareiškėjas ir partneris (-iai), kurie yra fiziniai asmenys, arbapareiškėjo ir partnerio (-ių), kurie yra juridiniai asmenys, vadovas, pagrindinis akcininkas (turintis daugiau nei 50 proc. akcijų) ar savininkas, ūkinės bendrijos tikrasis narys (-iai) ar mažosios bendrijos atstovas (-ai), turintis (-ys) teisę juridinio asmens vardu sudaryti sandorį, ar buhalteris (-iai), ar kitas (kiti) asmuo (asmenys), turintis (-ys) teisę surašyti ir pasirašyti pareiškėjo apskaitos dokumentus, neturi neišnykusio arba nepanaikinto teistumo arba dėl pareiškėjo ir partnerio (-ių) per paskutinius 5 metus nebuvo priimtas ir įsiteisėjęs apkaltinamasis teismo nuosprendis už dalyvavimą bendrininkų grupėje, organizuotoje grupėje, nusikalstamame susivienijime, jų organizavimą ar vadovavimą jiems, teroristinius ir su teroristine veikla susijusius nusikaltimus ar teroristų finansavimą, vaikų darbo ar kitų su prekyba žmonėmis susijusių nusikalstamų veikų, kyšininkavimą, prekybą poveikiu, papirkimą, piktnaudžiavimą, tarnybos pareigų neatlikimą, sukčiavimą, turto pasisavinimą, turto iššvaistymą, turtinės žalos padarymą apgaule, turto sunaikinimą ar sugadinimą, neteisėtą praturtėjimą, kontrabandą, muitinės apgaulę, neteisėtą disponavimą akcizais apmokestinamomis prekėmis, neteisėtą prekių ar produkcijos neišvežimą iš Lietuvos Respublikos, neteisėtą vertimąsi ūkine, komercine, finansine ar profesine veikla, neteisėtą juridinio asmens veiklą, svetimo prekių ar paslaugų ženklo naudojimą, apgaulingą pareiškimą apie juridinio asmens veiklą, mokesčių nesumokėjimą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, skolininko nesąžiningumą, nusikalstamą bankrotą, netikros elektroninės mokėjimo priemonės gaminimą, tikros elektroninės mokėjimo priemonės klastojimą ar neteisėtą disponavimą elektronine mokėjimo priemone arba jos duomenimis, neteisėtą elektroninės mokėjimo priemonės ar jos duomenų panaudojimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą ar aplaidų apskaitos tvarkymą, nusikalstamu būdu gauto turto įgijimą ar realizavimą, nusikalstamu būdu įgytų pinigų ar turto legalizavimą, netikrų pinigų ar vertybinių popierių pagaminimą, laikymą arba realizavimą, dokumento suklastojimą ar disponavimą suklastotu dokumentu, antspaudo, spaudo ar blanko suklastojimą, dalyvavimą kokioje nors kitoje neteisėtoje veikloje, kenkiančioje Lietuvos Respublikos ir (arba) ES finansiniams interesams *(šis apribojimas netaikomas, jei pareiškėjo arba partnerio (-ių) veikla yra finansuojama iš Lietuvos Respublikos valstybės ir (arba) savivaldybių biudžetų ir (arba) valstybės pinigų fondų, taip pat Europos investicijų fondui ir Europos investicijų bankui)*;  5.4.4. paraiškos vertinimo metu pareiškėjui ir partneriui (-iams), jei jie perkėlė gamybinę veiklą valstybėje narėje arba į kitą valstybę narę, nėra taikoma arba nebuvo taikoma išieškojimo procedūra *(ši nuostata nėra taikoma viešiesiems juridiniams asmenims)*;  5.4.5. paraiškos vertinimo metu pareiškėjui ir partneriui (-iams) nėra taikomas apribojimas (iki 5 metų) neskirti ES finansinės paramos dėl trečiųjų šalių piliečių nelegalaus įdarbinimo *(ši nuostata nėra taikoma viešiesiems juridiniams asmenims)*;  5.4.6. paraiškos vertinimo metu pareiškėjui ir partneriui (-iams) nėra taikomas apribojimas gauti finansavimą dėl to, kad per sprendime dėl lėšų grąžinimo nustatytą terminą lėšos nebuvo grąžintos arba grąžinta tik dalis lėšų *(šis apribojimas netaikomas įstaigoms, kurių veikla finansuojama iš Lietuvos Respublikos valstybės ir (arba) savivaldybių biudžetų ir (arba) valstybės pinigų fondų, įstaigoms, kurių veiklai finansuoti yra skiriama 2007–2013 metų ES fondų ar  2014–2020 metų ES struktūrinių fondų techninė parama, Europos investicijų fondui ir Europos investicijų bankui)*;  5.4.7. paraiškos vertinimo metu pareiškėjas ir partneris (-iai) Juridinių asmenų registrui yra pateikę metinių finansinių ataskaitų rinkinius, taip pat metinių konsoliduotųjų finansinių ataskaitų rinkinius, kaip nustatyta Juridinių asmenų registro nuostatuose, patvirtintuose Lietuvos Respublikos Vyriausybės 2003 m. lapkričio 12 d. nutarimu  Nr. 1407 „Dėl Juridinių asmenų registro įsteigimo ir Juridinių asmenų registro nuostatų patvirtinimo“ *(ši nuostata netaikoma, kai pareiškėjas yra fizinis asmuo; ši nuostata taikoma tik tais atvejais, kai finansines ataskaitas būtina rengti pagal įstatymus, taikomus juridiniam asmeniui, užsienio juridiniam asmeniui ar kitai organizacijai)*.  5 | Informacijos šaltiniai: paraiška, Valstybinės mokesčių inspekcijos prie Lietuvos Respublikos finansų ministerijos ir Valstybinio socialinio draudimo fondo valdybos prie Socialinės apsaugos ir darbo ministerijos, Juridinių asmenų registro, Audito, apskaitos, turto vertinimo ir nemokumo valdymo tarnybos prie Lietuvos Respublikos finansų ministerijos duomenys, taip pat kita įgyvendinančiajai institucijai prieinama informacija.  Vertinant atitiktį šiam vertinimo aspektui, vadovaujamasi pareiškėjo (partnerio) pateikta deklaracija.  Pareiškėjo (partnerio) deklaracijoje pateiktų teiginių dėl atitikties šiam vertinimo aspektui nurodytų apribojimų tikrumas tikrinamas atrankiniu būdu vidaus procedūrų apraše nustatyta tvarka. |  |  |
| 5.5. Pareiškėjas ir partneris (-iai) turi (gali užtikrinti) pakankamus administravimo gebėjimus vykdyti projektą. | Informacijos šaltinis – paraiška. |  |  |
| 5.6. Projekto parengtumas atitinka projektų finansavimo sąlygų apraše nustatytus reikalavimus. | Netaikoma. |  |  |
| 5.7. Partnerystė įgyvendinant projektą yra pagrįsta ir teikia naudą. | Informacijos šaltiniai: paraiška, dokumentai, nurodyti Aprašo 48.3 papunktyje. |  |  |
| **6. Projekto išlaidų finansavimo šaltiniai aiškiai nustatyti ir užtikrinti.** | | | |
| 6.1. Pareiškėjo ir (ar) partnerio (-ių) įnašas atitinka projektų finansavimo sąlygų apraše nustatytus reikalavimus ir yra užtikrintas įnašo finansavimas. | Netaikoma. |  |  |
| 6.2. Užtikrintas netinkamų finansuoti su projektu susijusių išlaidų padengimas. | Informacijos šaltiniai: duomenys tikrinami pagal Juridinių asmenų registro duomenis, pareiškėjo kreditorių ir debitorių sąrašą (nurodomi kreditoriniai ir debitoriniai įsiskolinimai ir sąrašas, sudarytas ne vėliau kaip prieš 30 dienų iki paraiškos pateikimo įgyvendinančiajai institucijai dienos), prognozuojamus pinigų srautus (mėnesiais) projekto įgyvendinimo laikotarpiu, kuriuose pagal projekto tvarkaraštį būtų detalizuoti ir išdėstyti projekto finansavimo šaltiniai, numatomos patirti išlaidos (atsižvelgiant į apmokėjimo sąlygas), įvertintas paramos sumų gavimas ir panašiai ir kurie įrodo, kad pareiškėjui pakaks numatytų finansavimo šaltinių nuosavam indėliui finansuoti ir sklandžiam projekto veiklų finansavimui užtikrinti, pagrindžiančius planuojamų pardavimų dokumentus (turimi kontraktai, užsakomieji komerciniai pasiūlymai, užsakymai ir panašiai), planuojamus finansavimo šaltinius (nuosavos lėšos, bankų ir kitų kredito įstaigų, juridinių asmenų paskolos ir kiti šaltiniai); kitus dokumentus, įrodančius pareiškėjo gebėjimus užtikrinti savo veiklos tęstinumą per visą projekto įgyvendinimo laikotarpį ir prisidėti prie projekto finansavimo. |  |  |
| 6.3. Užtikrintas finansinis projekto (veiklų) rezultatų tęstinumas. | Informacijos šaltinis – paraiška. |  |  |
| 6.4. Projektas atitinka Europos investicijų banko nustatytas išlaidų tinkamumo finansuoti sąlygas. | Netaikoma. |  |  |
| **7. Užtikrintas efektyvus projektui įgyvendinti reikalingų lėšų panaudojimas.** | | | |
| 7.1. Projekto įgyvendinimo alternatyvos pasirinkimas pagrįstas sąnaudų ir naudos analizės rezultatais: | Netaikoma. |  |  |
| 7.1.1. projekto įgyvendinimo alternatyvai  (-oms) įvertinti naudojamos pajamų, sąnaudų, finansavimo šaltinių, sukuriamos naudos ir kitos prielaidos yra pagrįstos; |  |  |  |
| 7.1.2. projekto įgyvendinimo alternatyvai  (-oms) įvertinti naudojamas vienodas pagrįstos trukmės analizės laikotarpis; |  |  |  |
| 7.1.3. projekto įgyvendinimo alternatyvai  (-oms) įvertinti naudojama vienoda pagrįsto dydžio diskonto norma; |  |  |  |
| 7.1.4. optimali projekto įgyvendinimo alternatyva pasirinkta pagal projekto įgyvendinimo alternatyvų finansinių ir (arba) ekonominių rodiklių (grynosios dabartinės vertės, vidinės grąžos normos, sąnaudų ir naudos santykio) reikšmes; |  |  |  |
| 7.1.5. pasirinktai projekto įgyvendinimo alternatyvai realizuoti nėra žinomų teisinių, techninių ir socialinių apribojimų. | . |  |  |
| 7.2. Projekto įgyvendinimo alternatyvos pasirinkimas pagrįstas sąnaudų efektyvumo rodikliu. | Netaikoma. |  |  |
| 7.3. Įvertintos pagrindinės projekto rizikos ir suplanuotos rizikų valdymo priemonės bei joms įgyvendinti reikalingi ištekliai. | Informacijos šaltinis – paraiška. |  |  |
| 7.4. Numatytos projekto veiklos atitinka tinkamoms finansuoti veikloms ir jų apimtims nustatytus reikalavimus. Išlaidos atitinka nustatytus reikalavimus ir yra būtinos projektams įgyvendinti. Veiklos ir išlaidos suplanuotos efektyviai ir pagrįstai, įvertinus ir iki paraiškos pateikimo pradėtas ar įvykdytas viešųjų pirkimų procedūras. Vertinant pareiškėjo ir partnerio (-ių) įgyvendintus ir (arba) įgyvendinamus projektus toms pačioms veikloms ir išlaidoms finansavimas nėra skiriamas pakartotinai. | Informacijos šaltinis – paraiška. |  |  |
| 7.5. Pareiškėjas gali įgyvendinti projekto tikslus, veiklas, uždavinius ir pasiekti rezultatus per projekto įgyvendinimo laikotarpį; projekto įgyvendinimo trukmė atitinka projektų finansavimo sąlygų apraše nustatytus reikalavimus. | Projekto įgyvendinimo trukmė / terminas turi atitikti Aprašo 22 punkte nustatytus reikalavimus.  Informacijos šaltinis – paraiška. |  |  |
| 7.6. Projektas atitinka kryžminio finansavimo reikalavimus. | Netaikoma. |  |  |
| 7.7. Teisingai pritaikyta fiksuotoji projekto išlaidų norma, fiksuotieji projekto išlaidų vieneto įkainiai, fiksuotosios projekto išlaidų sumos ir (ar) apdovanojimai. | Projektui taikoma fiksuotoji projekto išlaidų norma turi atitikti reikalavimus, nustatytus Aprašo lentelės 7 punkte ir Aprašo 363 punkte, projektui taikomi fiksuotieji įkainiai turi atitikti reikalavimus, nustatytus Aprašo 361 ir 362 punktuose. |  |  |
| 7.8. Paraiškoje teisingai nurodyta projekto kategorija, iš projekto planuojamos gauti pajamos (taip pat ir grynosios pajamos) teisingai apskaičiuotos ir teisingai nustatytas projektui reikiamo finansavimo dydis, atsižvelgiant į tai, ar įgyvendinant projektą:  – negaunama pajamų;  – gaunama pajamų ir jos yra įvertintos iš anksto;  – gaunama pajamų, bet jų iš anksto neįmanoma apskaičiuoti. | Netaikoma. |  |  |
| **8. Projekto veiklos vykdomos veiksmų programos įgyvendinimo teritorijoje.** | | | |
| 8.1. Projekto veiklos vykdomos Lietuvos Respublikoje arba ne Lietuvos Respublikoje, bet jas vykdant sukurti produktai, gauti rezultatai ir nauda (ar jų dalis, proporcinga Lietuvos Respublikos finansiniam įnašui) atitenka Lietuvos Respublikai ir projektas atitinka bent vieną iš šių sąlygų:  8.1.1. iš Europos regioninės plėtros fondo ir Sanglaudos fondo bendrai finansuojamo projekto veiklų, vykdomų ne Lietuvos Respublikoje, o ES teritorijoje, išlaidos neviršija procento, nustatyto projektų finansavimo sąlygų apraše; arba pagal projektų finansavimo sąlygų aprašą vykdomos reprezentacijai skirtos veiklos;  8.1.2. iš Europos socialinio fondo bendrai finansuojamo projekto veiklos vykdomos:  - ES teritorijoje;  - ne ES teritorijoje, bet tokių veiklų išlaidos neviršija procento, nustatyto projektų finansavimo sąlygų apraše;  8.1.3. vykdomos techninės paramos projektų veiklos. | Projekto veiklų vykdymo teritorija turi atitikti Aprašo 24 punkte nustatytus reikalavimus.  Informacijos šaltinis – paraiška. |  |  |

**GALUTINĖ PROJEKTO ATITIKTIES BENDRIESIEMS REIKALAVIMAMS VERTINIMO IŠVADA:**

**1) Paraiška įvertinta teigiamai pagal visus bendruosius reikalavimus ir specialiuosius kriterijus:**

□ Taip □ Ne □ Taip su išlyga

Komentarai: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2) Pareiškėjas nebandė gauti konfidencialios informacijos arba daryti poveikio vertinimą atliekančiai institucijai dabartinio paraiškų vertinimo arba atrankos proceso metu:**

□ Taip, nebandė

□ Ne, bandė

Komentarai: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Privaloma pildyti tik atsakius „Ne, bandė“, t. y. nurodomos faktinės aplinkybės.)*

**3) Projekto tinkamumo finansuoti vertinimo metu nustatytos projekto** **tinkamos finansuoti ir tinkamos deklaruoti Europos Komisijai (toliau – EK) išlaidos:**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Bendra projekto vertė (apima ir tinkamas, ir netinkamas išlaidas), Eur** | **Didžiausia galima projekto tinkamų finansuoti išlaidų suma:** | | | | | **Pajamos, mažinančios tinkamų deklaruoti EK išlaidų sumą, Eur** | **Tinkamos deklaruoti EK išlaidos** | |
| **Iš viso, Eur** | **Iš jų:** | | | | **Didžiausia EK tinkamų deklaruoti išlaidų suma, Eur** | **Dalis nuo tinkamų finansuoti išlaidų, proc.** |
| **Prašomos skirti lėšos – iki, Eur** | **Dalis nuo tinkamų finansuoti išlaidų, proc.** | **Pareiškėjo ir partnerio (-ių) nuosavos lėšos, Eur** | **Dalis nuo tinkamų finansuoti išlaidų, proc.** |
| 1 | 2 | 3 | 4=(3/2)\*100 | 5 | 6=(5/2)\*100 | 7 | 8 | 9=(8/2)\*100 |
|  |  |  |  |  |  |  |  |  |
|  |  |  |  |  |  |  |  |  |

**Pastabos:**

|  |
| --- |
| *(Šiame laukelyje pagal poreikį gali būti įrašomos papildomos sąlygos, kurias įgyvendinančioji institucija, atsižvelgdama į projekto rizikingumą, siūlo įtraukti į projekto sutartį.)* |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

(paraiškos vertinimą atlikusios institucijos atsakingo (data) (vardas ir pavardė, parašas, jei pildoma popierinė versija)

asmens pareigų pavadinimas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Priedo pakeitimai:*

*Nr.* [*4-328*](https://www.e-tar.lt/portal/legalAct.html?documentId=70b90e20655d11e8ac27abd8fa093003)*, 2018-06-01, paskelbta TAR 2018-06-01, i. k. 2018-09005*

2014–2020 metų Europos Sąjungos fondų

investicijų veiksmų programos 5 prioriteto

„Aplinkosauga, gamtos išteklių darnus

naudojimas ir prisitaikymas prie klimato

kaitos“ priemonės   
Nr. 05.4.1-LVPA-V-812 „Nacionalinių

turizmo maršrutų, trasų ir produktų

rinkodara bei turizmo ženklinimo

infrastruktūros plėtra“

projektų finansavimo sąlygų aprašo Nr. 1

2 priedas

**VALSTYBĖS PAGALBOS IR *DE MINIMIS* PAGALBOS BUVIMO AR NEBUVIMO PATIKROS LAPAS**

\_\_\_\_\_\_\_\_\_\_\_\_\_\_\_\_\_\_\_\_

(data)

|  |  |
| --- | --- |
| **Projekto numeris** |  |
| **Projekto pavadinimas** |  |
| **Pagal projektą numatytos remti veiklos** |  |
| **Projekto vykdytojas/Pareiškėjas** |  |

|  |  |  |  |
| --- | --- | --- | --- |
| **1. Valstybės pagalbos požymių identifikavimas pagal projektą remtinose veiklose** (vertinant valstybės pagalbos kriterijus vadovaujamasi Europos Komisijos pranešimu dėl valstybės pagalbos sąvokos ir teismų praktika (angl. *Commission Notice on the notion of State aid pursuant to Article* 107(1) TFEU, jei taikoma). | | | |
| **1.1.** | **Ar finansavimą tiesiogiai ar netiesiogiai numatoma teikti ūkio subjektams (-ui) ūkinei veiklai vykdyti?** | □ Taip | □ Ne |
| **Ūkio subjektai** – įmonės, jų junginiai (asociacijos, susivienijimai, konsorciumai ir panašiai), įstaigos ar organizacijos, ar kiti juridiniai ar fiziniai asmenys, kurie vykdo ar gali vykdyti ūkinę veiklą Lietuvos Respublikoje arba kurių veiksmai daro įtaką ar ketinimai, jeigu būtų įgyvendinti, galėtų daryti įtaką ūkinei veiklai Lietuvos Respublikoje. Lietuvos Respublikoje viešojo administravimo subjektai laikomi ūkio subjektais, jeigu jie vykdo ūkinę veiklą.  **Ūkinė veikla** – visokia gamybinė, komercinė, finansinė ar profesinė veikla, susijusi su prekių (paslaugų) pirkimu ar pardavimu, išskyrus atvejus, kai fiziniai asmenys prekę (paslaugą) įsigyja asmeniniams ir namų ūkio poreikiams tenkinti.  Vertinimui, ar tam tikra veikla laikytina ūkine veikla, nedaro įtakos tai, ar šia veikla yra siekiama pelno. Pelno nesiekiantys subjektai laikomi ūkio subjektais, jei jie prekiauja prekėmis (paslaugomis). Ūkine veikla nėra laikoma veikla, kai valstybė veikia vykdydama valdžios įgaliojimus arba kai valstybės sektoriaus subjektai veikia kaip valdžios institucijos. Jeigu valstybės sektoriaus subjektas vykdo ūkinę veiklą, kuri gali būti atskirta nuo valdžios įgaliojimų vykdymo, tai subjektas, vykdydamas tą veiklą, veikia kaip ūkio subjektas. O jeigu tos ūkinės veiklos negalima atskirti nuo valdžios įgaliojimų vykdymo, visa to subjekto vykdoma veikla yra su tų valdžios įgaliojimų vykdymu susijusi veikla, todėl nepatenka į ūkio subjekto sąvokos taikymo sritį. Tokioms veikloms priskiriamų veiklų pavyzdžiai (šis sąrašas nėra baigtinis):  - kariuomenė arba policija;  - oro navigacijos sauga ir kontrolė;  - jūrų eismo kontrolė ir sauga;  - kovos su tarša priežiūra;  - laisvės atėmimo nuosprendžių organizavimas, finansavimas ir vykdymas;  - viešiesiems tikslams naudoti skirtų duomenų rinkimas remiantis teisės aktuose atitinkamiems ūkio subjektams nustatytu įpareigojimu atskleisti tokius duomenis.  Ūkine veikla gali būti nelaikoma dalis veiklų socialinės apsaugos, sveikatos priežiūros, švietimo ir mokslinių tyrimų sektoriuose, kaip apibūdinta Europos Komisijos pranešime dėl valstybės pagalbos sąvokos (angl. *Commission Notice on the notion of State aid pursuant to Article* 107(1) TFEU). Taip pat ūkine veikla nėra laikoma viešos infrastruktūros objektų, neskirtų ūkinei veiklai vykdyti, statyba. Ypatingas dėmesys turi būti atkreiptas teikiant pagalbą oro uostų infrastruktūrai finansuoti. | | | |
| **Pasirinkimo pagrindimas** | | | |
|  | | | |
| **1.2.** | **Ar finansavimas iš valstybės išteklių ūkio subjektams (-ui) suteiktų (suteikia) išskirtinę ekonominę naudą, kurios jie (jis) negautų rinkos sąlygomis?** | □ Taip | □ Ne |
| **Išskirtinė ekonominė nauda**. Vertinama, ar finansavimas ūkio subjektui teikiamas palankesnėmis sąlygomis, nei jis galėtų gauti rinkoje. Pavyzdžiui, negrąžintina subsidija, lengvatinė paskola (su mažesnėmis nei rinkoje palūkanų normomis ar kitomis lengvatinėmis sąlygomis), suteikiama neapmokestinama garantija paskolai arba apmokestinama ne rinkos kaina. Išskirtinė nauda ūkio subjektui gali būti suteikta įvairiais būdais. Nėra skirtumo, kokiais būdais teikiama valstybės pagalba, – svarbus jos poveikis. Siekiant nustatyti, ar finansavimas yra valstybės pagalba, yra naudojamas privataus rinkos investuotojo principas. Jei įmonė negautų šių lėšų analogiškomis sąlygomis privataus kapitalo rinkose, vadinasi, šių lėšų teikimas gali būti valstybės pagalba. Šiuo atveju būtina nustatyti, ar privatus investuotojas investuotų į šią įmonę tokiomis pat sąlygomis, vertindamas tik potencialią savo investicijų grąžą ir neatsižvelgdamas į regioninius ar socialinius veiksnius. Jei privatus investuotojas neinvestuotų į tokią įmonę, vadinasi, suteiktos lėšos gali būti valstybės pagalba.  Jei numatoma, kad finansavimas bus skiriamas ūkio subjekto sąnaudoms, atsiradusioms dėl viešųjų, arba visuotinės ekonominės svarbos, paslaugų įsipareigojimų (plačiau žiūrėti čia: http://ec.europa.eu/competition/state\_aid/overview/public\_services\_en.html) valstybei (savivaldybei), padengti, išskirtinės ekonominės naudos buvimas vertinamas pagal *Altmark* kriterijus. Ūkio subjektui nėra suteikiama išskirtinė ekonominė nauda, jeigu:  **-** veikla atitinka visuotinės ekonominės svarbos paslaugų požymius, jos užduotys ir įpareigojimai aiškiai apibrėžti;  **-** viešųjų paslaugos išlaidų kompensavimo kriterijai objektyvūs, skaidrūs ir nustatyti iš anksto;  **-** kompensacija neviršija grynųjų paslaugos teikimo sąnaudų, įskaitant pagrįstą pelną (t. y. kompensuojama nepermokant); ir  **-** viešosios paslaugos įsigyjamos ir kompensacija skiriama įgyvendinant viešojo pirkimo konkurso procedūrą arba, jei viešasis pirkimas nėra rengiamas, įmonės, kuriai patikėta teikti visuotinės ekonominės svarbos paslaugas, išlaidos kompensuojamos pagal įprastos gerai valdomos įmonės patiriamas išlaidas. | | | |
| **Pasirinkimo pagrindimas** | | | |
|  | | | |
| **1.3.** | **Ar finansavimą numatoma teikti (teikiamas) tam tikroms pasirinktoms prekėms gaminti ar paslaugoms teikti, arba tam tikriems pasirinktiems ūkio subjektams (-ui), t. y. ar finansavimo priemonė yra selektyvaus pobūdžio?** | □ Taip | □ Ne |
| **Pasirinktinis finansavimo priemonės taikymas (selektyvumas).** Pasirinktinai taikomos finansavimo priemonės – tai priemonės, kurios yra skirtos atskiro regiono plėtrai (tame regione esantiems ūkio subjektams), atskiroms veiklos rūšims paremti (finansavimo (naudos) gavėjai – atskiro sektoriaus ūkio subjektai) arba tam tikriems tikslams įgyvendinti (finansavimo gavėjai gali būti mažos ar vidutinės įmonės, naujos įmonės, tam tikrus projektus įgyvendinantys ūkio subjektai ir panašiai). Šis kriterijus tenkinamas, kai, vertinant paraiškas finansuoti projektus, tam tikrų ūkio subjektų paraiškos įvertinamos geriau ir dėl to gauna finansavimą (skirtingai nuo blogiau įvertintų), o institucijos, spręsdamos dėl finansavimo skyrimo, naudojasi turima diskrecijos teise. | | | |
| **Pasirinkimo pagrindimas** | | | |
|  | | | |
| **1.4.** | **Ar finansavimas gali iškraipyti konkurenciją ir veikti prekybą tarp Europos Sąjungos (toliau – ES) šalių?** | □ Taip | □ Ne |
| **Poveikis konkurencijai ir prekybai tarp ES šalių.** Siekiant įvertinti, ar suteiktas finansavimas daro poveikį konkurencijai ir prekybai tarp ES šalių, būtina nustatyti finansavimo gavėjo teikiamų paslaugų ar gaminamų prekių rinką, žinoti, ar tokioje rinkoje ES vyksta prekyba tarp valstybių narių. Pats faktas, kad ūkio subjekto konkurencinė padėtis, palyginti su kitais konkuruojančiais ūkio subjektais, pagerėja jam gavus ekonominės naudos, kurios jis nebūtų gavęs įprastomis verslo sąlygomis, rodo, kad konkurencija gali būti iškreipta. Jei finansavimas yra teikiamas vietinio pobūdžio veiklai paremti (pavyzdžiui, kirpyklai, kurios klientai yra tik miestelio gyventojai), šis finansavimas paprastai neveikia prekybos tarp šalių. Tačiau būtina žinoti, kad finansavimas ūkio subjektui gali veikti prekybą tarp šalių ir tais atvejais, kai konkretus ūkio subjektas neeksportuoja savo teikiamų paslaugų ar gaminamų prekių. Gali pakakti fakto, kad nagrinėjamomis paslaugomis ar prekėmis apskritai prekiaujama su ES šalimis. | | | |
| **Pasirinkimo pagrindimas** | | | |
|  | | | |
| ***2.* Išvados dėl valstybės pagalbos (ne)buvimo.** | | | |
| □ Projektui nebus (nėra) teikiama valstybės pagalba (žymima, jei į nors vieną I dalies klausimą atsakyta neigiamai. Patikros lapo III dalis „Teiktinos valstybės pagalbos rūšies priskyrimas“ nepildoma).  □ Pagal projektą remtinos veiklos nebus laikomos valstybės pagalba, tačiau ja gali tapti (žymima, jei į nors vieną I dalies klausimą atsakyta neigiamai, tačiau pastabose nurodyta, kad tam tikrus aspektus reikia nuolat stebėti dėl rizikos finansavimui tapti valstybės pagalba). Pagrindžiant pasirinkimą nurodomi tolesni veiksmai ir priemonės. Patikros lapo III dalis „Teiktinos valstybės pagalbos rūšies priskyrimas“ nepildoma.  □ Projektui bus (yra) teikiama valstybės pagalba (žymima, jei į visus I dalies klausimus atsakyta teigiamai). | | | |
| **Pasirinkimo pagrindimas** | | | |
|  | | | |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

(vertintojo pareigos, vardas, pavardė) (parašas)

Patikros peržiūra:

□ Vertintojo išvadai pritarti

□ Vertintojo išvadai nepritarti

Pastabos: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

(tikrintojo pareigos, vardas, pavardė) (parašas) (data)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2014–2020 metų Europos Sąjungos fondų

investicijų veiksmų programos

5 prioriteto „Aplinkosauga, gamtos

išteklių darnus naudojimas ir prisitaikymas prie klimato kaitos“

priemonės Nr. 05.4.1-LVPA-V-812

„Nacionalinių turizmo maršrutų, trasų ir

produktų rinkodara bei turizmo

ženklinimo infrastruktūros plėtra“

projektų finansavimo sąlygų aprašo Nr. 1

3 priedas

**INFORMACIJa, reikalingA projekto atitikČIAI projektų atrankos kriterijams įvertinti**

**1. Projekto veiklų prisidėjimas prie atsakingo turizmo skatinimo kultūros ir gamtos paveldo objektuose.**

|  |  |
| --- | --- |
| *Atsakingo turizmo aspektai:* | *Projekte esantys atsakingo turizmo aspektai ir jų pagrindimai:* |
| 1.1. Optimaliai naudoti išteklius. |  |
| 1.2. Gerbti ir saugoti turistus priimančių bendruomenių sociokultūrinį autentiškumą. |  |
| 1.3. Prisidėti prie tarpkultūrinio supratimo ir tolerancijos. |  |
| 1.4. Palaikyti gyvybingas ir ilgalaikes ekonomines veiklas, duodančias socialinę ir ekonominę naudą visoms dalyvaujančioms interesų grupėms. |  |
| 1.5. Skatinti vietovei tinkamiausias turizmo formas. |  |
| 1.6. Mažinti neigiamą ekonominį, aplinkosauginį ir socialinį turizmo poveikį. |  |
| 1.7. Prisidėti prie gamtos ir kultūros paveldo objektų išsaugojimo bei pasaulio įvairovės palaikymo. |  |
| 1.8. Suteikti malonesnių patirčių turistams per prasmingesnius ryšius su vietos gyventojais ir per geresnį vietovės kultūrinių, socialinių bei aplinkosauginių klausimų supratimą. |  |
| 1.9. Suteikti priėjimą žmonėms su fizine negalia. |  |

**2. Projekto poveikis unikalių vartotojų skaičiaus augimui e**. **rinkodaros priemonėse.**

|  |  |  |
| --- | --- | --- |
| *E*. *rinkodaros priemonės:* | *Unikalių vartotojų skaičiavimo būdai:* | *Unikalių vartotojų skaičius:* |
| 2.1. Internetinių puslapių kūrimas. | Sumuojami apsilankę unikalūs vartotojai ir jų praleistas laikas naršant puslapyje. |  |
| 2.2. Mobiliųjų aplikacijų kūrimas. | Sumuojami unikalių vartotojų atsisiuntimai. |  |
| 2.3. Naujienlaiškiai. | Sumuojami užsiprenumeravę naujienlaiškį unikalūs vartotojai arba unikalių vartotojų peržiūros. |  |
| 2.4. Socialiniai tinklai. | Sumuojami sekantis informaciją socialiniuose tinkluose (sekėjai) arba unikalių vartotojų interakcijos. |  |
| 2.5. Paieškos sistemos optimizavimas. | Sumuojami unikalūs vartotojai, kurie puslapyje apsilankė pasinaudodami paieškos sistema. |  |
| 2.6. Reklama paieškos sistemoje. | Sumuojami unikalių vartotojų paspaudimai ant reklamų. |  |



\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Pakeitimai:**

1.

Lietuvos Respublikos ūkio ministerija, Įsakymas

Nr. [4-328](https://www.e-tar.lt/portal/legalAct.html?documentId=70b90e20655d11e8ac27abd8fa093003), 2018-06-01, paskelbta TAR 2018-06-01, i. k. 2018-09005

Dėl Lietuvos Respublikos ūkio ministro 2015 m. gruodžio 9 d. įsakymo Nr. 4-778 „Dėl 2014–2020 metų Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ priemonės Nr. 05.4.1-LVPA-V-812 „Nacionalinių turizmo maršrutų, trasų ir produktų rinkodara bei turizmo ženklinimo infrastruktūros plėtra“ projektų finansavimo sąlygų aprašo Nr. 1 patvirtinimo“ pakeitimo